title: Ryane Clowe

text:
Kaudella 2009–2010 Clowe paransi ennätystään viidellä pisteellä ja vakuutti myös pudotuspeleissä toimien Sharksin varakapteenina. Kaudella 2010–2011 hänen piste-ennätyksensä parani jälleen viiden pisteen verran 62 pisteeseen (24 maalia ja 38 syöttöpistettä).
Huhtikuussa 2013 Clowe siirtyi vuorokausi ennen kauden 2012–2013 siirtotakarajaa New York Rangersiin, joka antoi Sharksille vaihdossa kolme varausvuoroa. Hän pelasi Rangersissa kauden lopulla 12 runkosarja- ja kaksi pudotuspeliottelua. Hän oli sivussa yhdestä runkosarja- ja kymmenestä pudotuspeliottelusta aivotärähdysten vuoksi.


title: Ryane Clowe

text: Heinäkuussa 2013 Clowe teki vapaana pelaajana viisivuotisen sopimuksen New Jersey Devilsin kanssa.


title: Vithoba

text: Vithoba (), myös Vitthala (, ; ja ; myös ) ja Panduranga (, , ; ), on hindujumala, jota palvotaan hartaimmin Maharashtran, Karnatakan, Goan, Andhra Pradeshin ja Gujaratin osavaltioissa Intiassa.


title: Vithoba

text: Vithoban pääpyhäkkö sijaitsee Pandharpurissa, Maharashtran osavaltiossa. Vithobaa pidetään hindujumala Vishnun tai Vishnun avataren, Krishnan ilmentymänä.


title: National Defense Research Committee

text: National Defense Research Committee (NDRC) oli yhdysvaltalainen virasto, joka vastasi tieteellisestä tutkimuksesta sotakoneiston tarpeisiin. Council of National Defence perusti sen 27. kesäkuuta 1940. Se lakkautettiin 28. kesäkuuta 1941, jolloin se sulautettiin Office of Scientific Research and Developmentiin.


title: National Defense Research Committee

text: Yhdysvalloissa oltiin toisen maailmansodan alkuvaiheissa huolestuneita maan tieteellisestä valmiudesta sotaan. Vaikka Kansallisen tiedeakatemian organisaatio oli kykenevä tukemaan tutkimusta, sitä rajoitti kuitenkin se itsenäisyys valtiollisista laitoksista. Kun tieteen liikekannallepano tuli ajankohtaiseksi keväällä 1940, akatemian johtaja Frank B. Jewett ei nähnyt järjestöä valmiina tukemaan sotatoimia tarvittavassa laajuudessa.


title: National Defense Research Committee

text: Vannevar Bushin johtama National Advisory Committee for Aeronautics oli jo onnistunut valmistautumaan hätätilaa varten. Se oli kuitenkin keskittynyt vain ilmailuun, joten Bush esitti, että hallituksen pitäisi perustaa elin, joka NACA:n tavoin pystyisi tukemaan armeijalla tärkeää perustutkimusta ja olemaan linkkinä armeijan ja tiedeakatemian välillä. Bush, Jewett, Karl Taylor Compton, James Bryant Conant ja useat NACA:n jäsenet olivat keskustelleet tällaisen viraston perustamisesta. Bush pyysikin NACA:n järjestösihteeri John F. Victoryä tekemään hahmotelman National Defence Research Committeen perustamiseksi.


title: National Defense Research Committee

text: Kun Saksan joukot lähestyivät Pariisia heinäkuussa, Bush hakeutui tapaamaan presidentti Franklin Rooseveltia. Hän ehdotti, että Roosevelt antaisi käskyn uuden komitean perustamisesta, mikä olisi nopeampi tapa luoda uusi organisaatio kuin lakiuudistuksen kautta. Bushin ja Rooseveltin tapaaminen 12. kesäkuuta kesti alle 15 minuuttia. Bush esitteli tapaamisen aikana kuusikohtaisen dokumenttinsa NDRC:n perustamiseksi, ja hän oli valmistautunut vastaamaan presidentin kysymyksiin. Roosevelt antoi esityksestä vain muutaman kommentin ja hyväksyi esityksen. Kaksi päivää myöhemmin Roosevelt ilmoitti, että Bush on nimetty uuden komitean johtoon. Virallisesti Council of National Defence perusti NDRC:n presidentin suosituksella 27. kesäkuuta 1940.


title: National Defense Research Committee

text: Bush kokosi pian kokoon komitean muut seitsemän jäsentä. Heistä kolme kuului ryhmään hallituksen edustajina. Tieteen edustajina Bush valitsi komiteaan Comptonin, Jewettin, Conantin ja Richard C. Tolmanin. Compton ja Conant takasivat kahden suuren yliopiston Massachusetts Institute of Technologyn ja Harvardin tuen. Tolman oli tärkeä yhteys länsirannikon merkittävään California Institute of Technologyyn. Jewett oli teollisuuden edustaja, sillä hän johti AT&T:n Bell Labs -tutkimuslaitosta. Hallituksen edustajina olivat patenttiasiamies Conway P. Coe, kontra-amiraali Harold G. Bowen, joka oli laivaston johtava tutkimusupseeri, ja prikaatikenraalit George V. Strong maavoimista.


title: National Defense Research Committee

text: Bush esitteli NDRC:n saavutuksia sen ensimmäisen toimintavuoden lopulla. Järjestö oli saavuttunut merkittäviä kehitysaskeleita esimerkiksi tutkan, happinaamareiden, rakettien ja räjähteiden tutkimuksessa. NDRC:sta ei kuitenkaan ollut tullut sellaista organisaatitoa, joka olisi pystynyt vastamaan toisen maailmansodan aiheuttamaan haasteeseen. NRDC:lla ei ollut tarvittavia valmiuksia kiihdyttämään laitteiden tuotantoa tutkimuksen jälkeen.


title: National Defense Research Committee

text: Toukokuussa 1941 Bushin suosituksesta Roosevelt alkoitti NRDC:n uudelleenorganisoinnin. Roosevelt allekirjoitti 28. kesäkuuta 1941 asiakirjan, joka määräsi uuden Office of Scientific Research and Developmentin perustamisen. Bushista tuli OSRD:n johtaja, ja NDRC:stä tehtiin käytännössä sen keskeisin toimintayksikkö.


title: Phnom Bokorin kansallispuisto

text: Phnom Bokorin kansallispuisto eli Preah Monivongin kansallispuisto on luonnonsuojelualue Kambodžan lounaisosassa, Krâvanhin Dâmrei- eli Elefanttivuoriksi kutsutun ulokkeen rinteillä. Puistossa elää Kaakkois-Aasian suurin elefanttilauma. Puiston keskellä on ranskalaisten siirtomaa-aikana rakentama huvilakaupunki, joka on nykyisin autiona.


title: Phnom Bokorin kansallispuisto

text: Puisto perustettiin vuonna 1993. Sen pinta-ala on 1 581 neliökilometriä.


title: Phnom Bokorin kansallispuisto

text: Puistossa elää yli sata elefanttia, tiikereitä, kettuja, apinoita ja käärmeitä. Puistoa uhkaa salametsästys ja luvattomat hakkuut. Liikkuminen sen kaikissa osissa ei ole turvallista mahdollisten maamiinojen takia.


title: Jari Sulander

text: Jari Matti Sulander (s. 14. elokuuta 1971 Nastola) on entinen suomalainen jalkapalloilija. Hän oli pelipaikaltaan hyökkääjä.


title: Jari Sulander

text: Sulander oli FC Kuusysin kasvatti, mutta pelasi ensimmäiset miesten sarjaottelunsa 1. divisioonan Joutsenon Kullervossa kaudella 1991. Hän kävi JoKussa lainalla myös kausilla 1992 ja 1993.


title: Jari Sulander

text: Debyyttinsä Suomen pääsarjassa Veikkausliigassa Sulander teki 26. huhtikuuta 1992 ottelussa Turun Palloseuraa vastaan. Kaikkiaan hän pelasi Kuusysissä kausien 1992–1995 aikana 57 liigaottelua, joissa hän teki viisi maalia. Sulanderin debyyttikaudella 1992 joukkue saavutti SM-hopeaa.


title: Jari Sulander

text: Kaudella 1993 Sulander pelasi myös Jarossa, jota hän edusti viidessä ottelussa kauden lopussa pelatussa liigakarsintasarjassa. Kausi 1995 jäi sekä hänen että Kuusysin viimeiseksi liigassa. Seuraavalla kaudella hän pelasi vielä Lahden Työväen Palloilijoiden joukkueessa Kakkosta.


title: Jari Sulander

text: Juniorivuosiaan Sulander oli useasti Suomen maajoukkueiden mukana. Hän pelasi kaksi ottelua olympiamaajoukkueessa, 11 ottelua nuorten maajoukkueessa ja 21 ottelua poikien maajoukkueissa.


title: Kevin Shattenkirk

text: Kevin Shattenkirk (s. 29. tammikuuta 1989 Greenwich, Connecticut, Yhdysvallat) on yhdysvaltalainen jääkiekkopuolustaja, joka edustaa NHL-joukkue New York Rangersia.


title: Kevin Shattenkirk

text: Shattenkirk aloitti jääkiekon New Jersey Devilsin junioreissa. Hän pelasi kauden 2005–2006 Brunswickin koulun joukkueessa. Shattenkirk vietti vuodet 2005–2007 Yhdysvaltain maajoukkueen kehitysohjelman mukana. Kaudella 2005–2006 hän oli Yhdysvaltojen alle 18-vuotiaiden maajoukkueen toiseksi paras pistemies pudotuspeleissä tehoilla 3+7=10. Kaudella 2006–2007 Shattenkirk toimi USDP:ssä Yhdysvaltojen kapteenina ja oli joukkueen tehokkain puolustaja tehoilla 8+19=27. Colorado Avalanche varasi hänet ensimmäisellä kierroksella 14. pelaajana vuoden ..


title: Kevin Shattenkirk

text: Vuodet 2007–2010 Shattenkirk kävi Bostonin yliopistoa. Kaudella 2007–2008 hän oli tehoilla 4+17=21 joukkueen tehokkain puolustaja Matt Gilroyn kanssa. Kaudella 2008–2009 Shattenkirk voitti NCAA:n mestaruuden, Hockey Eastin mestaruuden ja valittiin Hockey Eastin toiseen tähdistökentälliseen, toiseen All-American Teamiin ja New Englandin I-divisioonan tähdistökentälliseen. Hän oli syöttäjä ratkaisevassa mestaruusottelussa Colby Cohenin tekemään voittomaaliin. Kaudella 2009–2010 Shattenkirk toimi joukkueen kapteenina ja oli jälleen joukkueen tehokkain puolustaja tehoilla 7+22=29. Huhtikuussa 2010 hän teki kolmivuotisen tulokassopimuksen Colorado Avalanchen kanssa ja pelasi loppukauden sen farmissa Lake Erie Monstersissa.


title: Kevin Shattenkirk

text: Marraskuussa 2010 Colorado kutsui Shattenkirkin AHL:stä ja hän teki NHL-debyyttinsä Vancouver Canucksia vastaan 4. marraskuuta 2011. Shattenkirk vakiinnutti nopeasti paikkansa Avalanchessa, kun hän teki marras–joulukuun aikana pisteen yhdeksässä perättäisessä pelissä. Hän ei pelannut kuitenkaan kautta loppuun Avalanchessa, sillä hänet kaupattiin St. Louis Bluesiin helmikuussa 2011. Bluesiin menivät Shattenkirk, Chris Stewart ja kaksi varausoikeutta, kun Avalanche sai kaupassa Erik Johnsonin, Jay McClementin ja kaksi varausoikeutta. Shattenkirk teki Bluesissa loppukauden ajan 25 ottelussa 16 pistettä ja kokonaisuudessaan 43 tehopistettä.


title: Kevin Shattenkirk

text: 1.7.2017 Shattenkirk ja New York Rangers solmivat nelivuotisen sopimuksen, jonka arvo on 6,9 miljoonaa dollaria kaudessa.


title: Kevin Shattenkirk

text: Shattenkirk edusti Yhdysvaltoja alle 18-vuotiaiden kilpailuissa vuonna 2007 ja oli voittamassa hopeaa tullen valituksi turnauksen tähdistökentälliseen ja parhaaksi puolustajaksi. Hän toimi joukkueen varakapteenina vuoden 2009 nuorten MM-kilpailuissa. Shattenkirk pelasi ensimmäiset miesten MM-kilpailut vuonna 2011 tehden seitsemässä ottelussa kolme (1+2) tehopistettä. Hän pelasi Yhdysvaltain joukkueessa myös Sotšin olympialaisissa 2014 tehden turnauksessa kolme syöttöpistettä.


title: Muhoksen Pallo-Salamat

text: Muhoksen Pallo-Salamat eli MuPS on muhoslainen palloiluseura, jonka päälaji on pesäpallo. Pesäpallossa miesten edustusjoukkue on pelannut korkeimmalla sarjatasolla Mestaruussarjassa 1980-luvun lopulla ja Superpesiksessä 1990-luvun alkupuolella. Seuralla oli toimintaa myös lentopallossa vuoteen 1996 asti, kunnes Muhos Volley perustettiin. Nykyisin toisena lajina on salibandy.


title: Johan Halvorsen

text: Johan August Halvorsen (15. maaliskuuta 1864 Drammen, Norja – 4. joulukuuta 1935 Oslo) oli norjalainen taidemusiikin säveltäjä, kapellimestari ja viulisti. Hänet tunnetaan erityisesti näyttämömusiikistaan.


title: Johan Halvorsen

text: Johan Halvorsen syntyi Drammenissa Kristianian (nyk. Oslo) lähistöllä. Hän aloitti musiikkiopintonsa jo lapsena (viulu, huilu, kornetti). 15-vuotiaana hän lähti Kristianiaan ja soitti neljä vuotta viulua kansanteatterin orkesterissa. Keväällä 1884 hän lähti opiskelemaan musiikkia Tukholmaan, työskenteli konserttimestarina Bergenissä vuodesta 1885 alkaen ja seuraavana vuonna lähti opiskelemaan Leipzigiin. Hän työskenteli viulistina ja viulunsoitonopettajana Aberdeenissa (1888–1889) ja Helsingissä (1889–1892). Suomen suuriruhtinaskunnan pääkaupungin vireä musiikkielämä innosti Halvorsenia säveltämään, ja talvella 1893 hän opiskeli kontrapunktia Berliinissä Albert Beckerin johdolla.


title: Johan Halvorsen

text: Halvorsen palasi Bergeniin vuonna 1893 teatterin musiikinjohtajaksi ja Harmonien-orkesterin kapellimestariksi. Hän asettui lopulta Osloon vuonna 1899, kun hän sai Norjan kansallisteatterista ylikapellimestarin viran. Hän jäi virasta eläkkeelle vuonna 1929.


title: Johan Halvorsen

text: Halvosrenin sävellykset edustavat kansallisromantiikkaa. Hän mainitsi tärkeimmiksi esikuvikseen Edvard Griegin ja Johan Svendsenin. Halvorsen sävelsi musiikkia yli 30 näytelmään. Näyttämömusiikin ohella hänen tuotantoonsa kuuluu mm. kolme sinfoniaa ja norjalaisia rapsodioita sekä orkesteriteoksia, kuten "Pajarien tulo" ("Bojarernes Indtogsmarsch"), "Matka Joulutähden luo" ("Reisen til Julestjernen") ja "Bergensiana".


title: Viulukonsertto (Beethoven)

text: Ludwig van Beethovenin viulukonsertto D-duuri op. 61 on säveltäjänsä ainoa viulukonsertto. Konserton tilasi viulutaituri Franz-Joseph Clement (1780–1842), ja konsertto sai kantaesityksensä Wienissä 23. joulukuuta 1806. Kantaesitystä arvioitiin varauksellisesti, koska muusikot saivat nuotit vasta esityspäivän aamuna. Aikalaiset valittivat, että konsertosta puuttui jatkuvuutta ja se oli pitkäveteinen.


title: Viulukonsertto (Beethoven)

text: Muzio Clementin ehdotuksesta Beethoven sovitti konserton myöhemmin pianolle ja orkesterille (op. 61a). Konsertto julkaistiin painettuna vuonna 1808, ja painettu laitos on omistettu säveltäjän nuoruudenystävälle Stephan von Breuningille.


title: Viulukonsertto (Beethoven)

text: Viulukonserton voittokulku alkoi vuonna 1844, kun Joseph Joachim ja Felix Mendelssohn järjestivät Lontoossa historiallisen esityksen. Konsertosta tuli viulukonserttokirjallisuuden perusteoksia, ja se vaikutti voimakkaasti lajityypin kehitykseen.


title: Viulukonsertto (Beethoven)

text: Konserton tunnetuimmat kadenssit lienevät Fritz Kreislerin laatimat.


title: Viulukonsertto (Beethoven)

text: Beethovenin viulukonserton osat:


title: Sulander

text: Sulander on muun muassa seuraavien henkilöiden sukunimi:


title: Palkollissääntö

text: Palkollissääntö () oli Ruotsissa ja Suomessa voimassa ollut säännöstö. Se sääteli niiden ihmisten asemaa, jotka eivät maksaneet veroja. Käytännössä tämä tarkoitti ihmisiä, jotka eivät omistaneet maata. Erityisesti nimitys palkollinen oli käytössä vuoden 1805 palkollissäännössä, jossa sitä käytettiin säännön alaisista maataloustyöntekijöistä.


title: Palkollissääntö

text: Ruotsin 1600-luvulla käymien sotien vuoksi Ruotsissa ja Suomessa oli pulaa työvoimasta ja siten palkollisia oli vähän tarjolla. Vuosina 1664 ja 1688 säädetyt palkollissäännöt kielsivät muiden palkollisten ottamisen, kuin samassa taloudessa isännän kanssa asuneet. Myöhemmin merkantilismin aikana palkollissääntö tiukentui. Vuonna 1739 säädetyn säännön mukaan myös talollisen "ylimääräiset" lapset piti siirtää muualle töihin.


title: Palkollissääntö

text: Väestö alkoi kasvaa nopeasti 1700-luvun puolivälistä lähtien ja palkollissääntöjä alettiin helpottaa. Palvelupakko poistui Suomessa kuitenkin täysin vasta vuonna 1883. Laki, joka säänteli isäntien ja palkollisten suhteita, kumottiin työsopimuslailla 1922.


title: Palvelupakko

text: Palvelupakko oli Ruotsissa ja Suomessa voimassa ollut säännös. Sen mukaan ihmisten, jotka eivät maksaneet veroja, oli oltava jonkun veroamaksavan palveluksessa. Jos palvelupakkoa löi laimin, saattoi saada tuomion irtolaisuudesta. Palvelupakon ankaruus vaihteli ajan saatossa.


title: Palvelupakko

text: Palvelupakko poistui Suomessa vuonna 1883, kun tuli uusi irtolaislainsäädäntö.


title: Humalakiiltokääriäinen

text: Humalakiiltokääriäinen ("Grapholita discretana") on pieni ja harvinainen, kääriäisiin kuuluva perhoslaji.


title: Humalakiiltokääriäinen

text: Humalakiiltokääriäinen on pieni, siipiväliltään 13–19 mm, yleisväriltään tummanruskea perhonen. Siiven takareunan dorsaalitäplä muodostuu kahdesta kellanvalkoisesta poikkiraidasta, ja siiven etureunassa on rivi lyhyitä kellanvalkoisia poikkiraitoja. Siiven kärkiosan siipipeili on vaaleanruskea ja siinä on sekä tummia pitkittäisviiruja että siniharmaita poikkiraitoja. Takasiivet ovat tummanruskeat ilman kuviointia. Perhosen vartalo on vaaleanruskeaa päätä lukuun ottamatta tumman kahvinruskea.


title: Humalakiiltokääriäinen

text: Humalakiiltokääriäistä tavataan Euroopasta Kaukasukselle ja Länsi-Siperiaan. Aikuiset perhoset lentävät touko-kesäkuussa.


title: Humalakiiltokääriäinen

text: Suomessa laji luokiteltiin aikaisemmin hävinneeksi, sillä siitä ei ollut lainkaan havaintoja vuoden 1976 jälkeen ja rakentaminen sekä umpeenkasvu olivat hävittäneet tunnetut esiintymispaikat. Se löytyi kuitenkin harrastajan toimesta nurmijärveläisestä puutarhasta vuonna 2006 ja vuoden 2010 uhanalaisuusarvioinnissa laji on luokiteltu erittäin uhanalaiseksi Ympäristökeskus on esittänyt perhosen esiintymisalueen rauhoittamista yksityiseksi suojelualueeksi, mutta esitys kaatui. Vuodesta 2006 lähtien lajilla on tunnettu erittäin pienialainen esiintymä myös Lohjalta.


title: Humalakiiltokääriäinen

text: Täysin humalakasvustoihin sidoksissa oleva laji. Toukat elävät riittävän rotevakasvuisten humalaköynnösten varsien sisällä ja koteloituvat ravintokasviin. Aikuiset perhoset lentävät koko päivän ajan, mutta aktiivisimmin illalla. Ne pysyttelevät aivan humalakasvustojen tuntumassa ja häirittynä piiloutuvat kasvillisuuden joukkoon.


title: Humalakiiltokääriäinen

text: Toukan ravintokasvi on humala ("Humulus lupulus").


title: Jesse Hietanen

text: Jesse Arto Aleksi Hietanen on vuonna 1981 syntynyt elokuvaohjaaja ja muusikko. Hän valmistui vuonna 2005 opiskeltuaan Lontoossa ja on tehnyt monia musiikkivideoita Suomeen sekä ulkomaille. Hän on myös työskennellyt Åke Lindmanin Etulinjan Edessä -elokuvan tuotantoassistenttina ja näytellyt Tuukka Temosen ohjaamassa 69 Eyes -yhtyeen musiikkivideossa Brandon Lee sekä Kusti Mannisen ohjaamassa Indican videossa Ikuinen Virta. Hietanen teki 1990-luvulla mallin töitä muun muassa Pradan sekä Ferrèn muotitaloille. Jesse Hietanen on Anne Pohtamo-Hietasen ja Arto Hietasen esikoinen. Hän on naimisissa Indican solistin Jonsun kanssa ja heillä on yksi, vuonna 2015 syntynyt lapsi.


title: Jesse Hietanen

text: Hietanen on ohjannut seuraavat videot:


title: Jesse Hietanen

text: Jesse Hietanen on musiikkia kustantavan ja audiovisuaalisia palveluja tuottavan Ambience Studios Oy:n osakas ja toimitusjohtaja.


title: Mustahilkkakutoja

text: Mustahilkkakutoja ("Pseudonigrita cabanisi") on kutojien heimoon kuuluva itäafrikkalainen varpuslintu. Sen esiintymisalue ulottuu Etelä-Etiopiaasta ja Kenian pohjois- ja keskiosista Tansanian pohjoisosiin. Gustav Adolf Fischer ja Anton Reichenow kuvailivat lajin holotyypin Tansaniasta vuonna 1884, ja nimesivät lajin Jean Cabanisin kunniaksi.


title: The Elder Scrolls V: Skyrim

text: The Elder Scrolls V: Skyrim (lyhyemmin Skyrim) on Bethesda Softworksin kehittämä ja vuonna 2011 Xbox 360:lle, PlayStation 3:lle ja Microsoft Windowsille julkaisema "The Elder Scrolls" -tietokoneroolipelisarjan videopeli. "Skyrim" on "The Elder Scrolls" -sarjan viides osa.


title: The Elder Scrolls V: Skyrim

text: Peli sijoittuu kaksisataa vuotta "Oblivionin" tapahtumien jälkeen Tamrielin Skyrim-nimiseen provinssiin. Skyrim on suurkuninkaan murhan jäljiltä sisällissodan vallassa. Pelin pääjuoni keskittyy pelaajan taisteluun lohikäärmejumala Alduinia vastaan.


title: The Elder Scrolls V: Skyrim

text: "The Elder Scrolls V: Skyrim" voitti kolme palkintoa vuoden 2011 Spike Video Game Awards -palkintogaalassa: vuoden peli, vuoden pelistudio ja paras roolipeli. Peli oli myös ehdolla vuoden traileriin, mutta hävisi "ille".


title: The Elder Scrolls V: Skyrim

text: Pelistä on julkaistu "Special Edition" versio Steam-palvelussa 28. lokakuuta 2016.


title: The Elder Scrolls V: Skyrim

text: "Skyrim" on avoimen pelimaailman peli, joten pelaaja voi vaeltaa vapaasti joko jalkaisin tai hevosen selässä. Näkökulmaksi voi valita pelihahmon silmistä nähdyn ensimmäisen persoonan tai hahmon takaa kuvatun kolmannen persoonan. Pelissä on ns. päätehtävälinja, mutta sitä ei ole pakko suorittaa lainkaan. Jokaisessa kaupungissa on erilaisia vapaaehtoisia tehtäviä, joissa pitää auttaa sen asukkaita esim. hakemalla jokin esine läheisestä luolasta tai tappamalla susia niiden nahkojen saamiseksi. Jos tehtävät läpäisee, seuraa palkinto, joka maksetaan yleensä rahana tai jonain arvokkaana esineenä. Pelaaja voi kouluttautua 18 eri taidossa ja samalla kehittyä vahvemmaksi. Aina kun taso kehittyy, pelaaja voi valita yhden 280 edusta (), jotka antavat pelaajalle uusia kykyjä, kuten kyvyn takoa terästä, ja myös parantavat pelaajan kykyjä esim. jousiammunnassa. Korkein taso jokaisessa taidossa on 100 ja se määrää pelaajan kokonaistason, joka voi olla yli 250.


title: The Elder Scrolls V: Skyrim

text: Pelissä on samat pelattavat rodut kuin sarjan aikaisemmissa peleissä. Jokaisella rodulla on omat erityiskykynsä ja voimansa. Haltioihin kuuluvat Altmer eli suurhaltia ("High Elf"), Bosmer eli metsähaltia ("Wood Elf"), Dunmer eli pimentohaltia ("Dark Elf") ja Orsimer eli örkki ("Orc"). Ihmisiin kuuluvat Breton, Imperial ("Keisarillinen"), Nord ja Redguard ("Punavartija"). Petorotuihin kuuluvat Argonialainen ("Argonian") ja Khajiit.


title: The Elder Scrolls V: Skyrim

text: Pelaaja voi tehdä uusia aseita ja haarniskoja takomalla niitä pajalla. Yhden käden aseet, kuten tikarit, saa kumpaankin käteen samanaikaisesti. Kilpiä voi käyttää myös aseena, mutta ajoituksen pitää olla oikea. Jokaisella asetyypillä on omat vahvuutensa ja heikkoutensa esim. nopeudessa ja vahingossa. Eri taioilla on myös omat ominaisuutensa: jäätaiat hidastavat ja kuluttavat kestävyyttä (), kun taas tulitaiat tekevät enemmän vahinkoa sytyttämällä vihollisen tuleen. Taikoja saa yhden per käsi ja tietyn edun avauduttua saman taian saa molempiin käsiin, mikä tekee taiasta vahvemman. Jousiammuntaa harjoittaessa nuolen ampuminen vie enemmän aikaa kuin edellisissä "Elder Scrolls" -peleissä, mutta ne tekevät enemmän vahinkoa. Tämän vuoksi nuolet ovat hieman kalliimpia ja hyvät nuolet harvinaisuuksia. Jousta voi käyttää myös lähitaistelussa lyömällä sillä vastustajaa. Pelaaja voi myös hiipiä ja muiden hahmojen huomatessa, he ovat varuillaan eikä esim. taskuvarastaminen ole silloin mahdollista.


title: The Elder Scrolls V: Skyrim

text: Uutta pelissä on lohikäärmehuudot eli "Thu’umit", joita on kaksikymmentä erilaista. Huudoilla voi esimerkiksi jäädyttää vihollisen, hidastaa aikaa tai kutsua lohikäärmeen luokseen. Huudot koostuvat kolmesta eri lohikäärmekielen sanasta, jotka pelaaja oppii vanhoista raunioista löydettävistä sanamuureista (). Kun huuto on opittu, se täytyy avata lohikäärmen sielulla, jonka saa tappamalla lohikäärmeen. Jokainen huuto tarvitsee kolme sielua toimiakseen täydellä teholla, mutta sitä voi käyttää myös yhdellä tai kahdella sanalla, jolloin sen teho on huomattavasti pienempi. Pelissä voi myös muuttua vampyyriksi tai ihmissudeksi, pelaaja voi myös ostaa talon ja mennä naimisiin.


title: The Elder Scrolls V: Skyrim

text: "" tapahtumista on kulunut kaksisataa vuotta ja eletään neljännen aikakauden vuotta 201 (4E 201). Skyrimin suurkuningas on murhattu ja provinssi on ajautunut sisällissotaan; toiset haluavat Skyrimin pysyvän osana Imperiumia, kun taas toiset haluavat sen irrottautuvan siitä. Kaikki tämä on osa Vanhimpien kääröjen ("the Elder Scrolls") sisältämää ennustusta, jonka mukaan lohikäärmeet palaavat lohikäärmejumala Alduinin johdolla.


title: The Elder Scrolls V: Skyrim

text:
Aikaisempien "The Elder Scrolls" -pelien tapaan pelaaja aloittaa vangittuna ja häntä ollaan viemässä teloituspaikalle kolmen muun vangin kanssa. Yksi vangeista on Ulfric Stormcloak, joka aloitti sisällissodan surmaamalla suurkuninkaan. Kun pelaajaa ollaan teloittamassa, lohikäärmejumala Alduin hyökkää, ja pelaaja pääsee pakenemaan joko toisen vangin, Ralofin, tai sotilas Hadvarin kanssa. Pelaaja saa myöhemmin tietää olevansa "Dovahkiin" eli Dragonborn, jumalten valitsema lohikäärmeiden tappaja joka pystyy vangita kuolleiden lohikäärmeiden sielut. Hänen tehtävänään on pysäyttää ja tappaa Alduin estääkseen tätä tuhoamasta maailmaa.
1. toukokuuta 2012 Bethesda paljasti aikovansa julkaista kesällä "Skyrimille" lisäosapaketin nimeltä "Dawnguard". Paketti julkaistiin 26. kesäkuuta 2012 Xbox 360:lle. PC:lle se julkaistiin Steamin kautta 3. elokuuta 2012.


title: The Elder Scrolls V: Skyrim

text: Laajennuspaketin tarina kertoo muinaisen vampyyri Harkonin paluusta. Harkon aikoo käyttää Vanhimpien Kääröjä Auringon tuhoamiseen ja edesauttaa vampyyrien yritystä valloittaa koko Tamriel. Pelaajat voivat valita liittyvätkö vampyyreihin vai vampyyreja metsästävään Dawnguard-kiltaan. Vampyyreihin liittyneiden tukikohtana toimii Castle Volkihar ja Dawnguardiin liittyneiden tukikohtana Fort Dawnguard. Lisäosapaketti sisältää myös uusia haarniskoita, lisätaitoja ja aseita, mukaan lukien varsijousen Dawnguardiin liittyneiden käyttöön. Samoin kuin ihmissusilla, myös vampyyreilla on toinen muoto. He voivat muuttua demonimaisiksi vampyyrilordeiksi. Ihmissusien tavoin myös vampyyrilordeilla on alkuperäisten taitopuiden lisäksi erilliset taitopuut, joista saa uusia taitoja aina tasonnousun myötä.


title: The Elder Scrolls V: Skyrim

text: "Dawnguard" sisältää myös uusia alueita, mukaan lukien repeämän Oblivionin ulottuvuuteen. Varkaiden kilta () tarjoaa pelaajalle mahdollisuuden muuttamaan hahmonsa ulkonäköä, kasvonpiirteitä ja hiuksia. Rotua tai sukupuolta kuitenkaan ei voi muuttaa. Lisäosapaketissa pelaaja voi myös taistella ”legendaarisia” lohikäärmeitä vastaan. Mukana tulee myös uusia lohikäärmehuutoja.


title: The Elder Scrolls V: Skyrim

text: "Skyrimin" toinen lisäosa "Hearthfire" julkaistiin 4. syyskuuta Xbox 360:lle ja 4. lokakuuta Windowsille.


title: The Elder Scrolls V: Skyrim

text: "Hearthfire" antaa pelaajalle mahdollisuuden ostaa pelattavalta alueelta itselleen tontin ja rakentaa löytämistään raakamateriaaleista oman kodin, jonne on mahdollistaa rakentaa myös kasvihuoneita, mehiläispesiä ja huoneita lumoamista tai alkemiaa varten. Lisäksi "Hearthfire" esittelee pelaajalle myös mahdollisuuden kasvattaa perheen ja adoptoida lapsia.


title: The Elder Scrolls V: Skyrim

text: Kolmas lisäosa on nimeltään "Dragonborn", joka julkaistiin 4. joulukuuta Xbox 360:lle. Windowsille ja PlayStation 3:lle lisäosa ilmestyi vuoden 2013 alussa. "Dragonborn"lisää pelin juoneen alkuperäisen Dragonbornin, Miraakin, tarinan. Lisäksi siinä voi ratsastaa lohikäärmeillä. Pelissä pääsee myös Solstheimin saarelle, joka nähtiin aiemmin "" lisäosassa "", sekä Hermaeus Moran valtakuntaan Apocryphaan.


title: The Elder Scrolls V: Skyrim

text: Pelin säveltäjäksi pestattiin Jeremy Soule, joka oli jo aiemmin säveltänyt musiikin "" ja "". Pelin pääteemaan ”Dragonborniin” käytettiin yli 30 ihmisen kuoroa ja se laulettiin pelin omalla lohikäärmekielellä. Soule kolminkertaisti sen ääniraidan saadakseen sen kuulostamaan 90 ihmisen laulamalta. Lohikäärmekielen kehittäjä Adam Adamowicz käytti kieleen 34 kirjaimen riimukirjoitusta. Pelin 4-levyinen soundtrack julkaistiin samoihin aikoihin itse pelin kanssa. Sitä ei kuitenkaan saa muualta kuin DirectSongilta, joka on Soulen levittäjä. Siitä ei myöskään julkaistu lainkaan digitaalista versiota.


title: The Elder Scrolls V: Skyrim

text: "Skyrim" on saanut erittäin hyvät arvostelut kriitikoilta. Metacritic keräsi pelin Xbox 360 -versiolle 96/100, PlayStation 3 -versiolle 92/100 ja Windows-versiolle 94/100. Lähes kaikki arvostelijat ovat antaneet pelille joko täydet, tai lähes täydet pisteet; esimerkiksi IGN antoi pelille 9.5/10 sanoen sitä yhdeksi parhaimmista roolipeleistä, mitä ikinä on tehty ja GameSpot arvosteli pelin 9/10 arvoisesti ja sanoi ajan ”vain lentävän” sitä pelatessa. Peliplaneetta.net sanoi pelin tarjoavan ”laajan maailman, syvällisen ja joustavan hahmokehityksen sekä monipuolisen muokattavuuden.” Pelin konsoliversiot, ja erityisesti sen Xbox-versio, ovat saaneet paremmat arvostelut kuin Windows-versio, jota kritisoitiin sen valikoista jotka oli suunniteltu konsoliohjaimille eikä perinteiselle hiirelle ja näppäimistölle.


title: The Elder Scrolls V: Skyrim

text:
Peliä myytiin kahden päivän aikana jo yli 3,5 miljoonaa kappaletta maailmanlaajuisesti, mikä tekee siitä toiseksi myydyimmän pelin vuonna 2011. Suomessa 17. marraskuuta mennessä sitä oli myyty 30 000 kappaletta.
Kuukauden kuluttua julkaisusta, joulukuun puolivälissä Bethesda kertoi peliä toimitetun 10 miljoonaa kappaletta.


title: Suomukutoja

text: Suomukutoja ("Histurgops ruficauda", syn. "H. ruficaudus") on kutojien heimoon kuuluva Tansanian kotoperäinen varpuslintu. Sen esiintymisalue käsittää Tansanian pohjoisosan. Anton Reichenow kuvaili lajin holotyypin Wembaeresta vuonna 1887.


title: Piiskulumivarpunen

text: Piiskulumivarpunen ("Onychostruthus taczanowskii", myös "Montifringilla taczanowskii" tai "Pyrgilauda taczanowskii") on varpusten heimoon kuuluva keskiaasialainen varpuslintu. Sen esiintymisalue ulottuu Kiinan länsiosista ja Tiibetistä Koillis-Qinghaihin, Gansun lounaisosaan ja Sichuanin luoteisosaan ja sieltä etelään Nepaliin ja Sikkimiin. Nikolai Prževalski kuvaili lajin holotyypin Tetungasta ja Qinghaijärveltä Länsi-Kiinasta vuonna 1876. Hän nimesi lajin Władysław Taczanowskin kunniaksi.


title: Namdalseid

text: Namdalseid on Norjan kunta Pohjois-Trøndelagin läänissä, Namsfjordenin vuonon lounaisrannalla ja sen samanniminen keskustaajama. Sen rajanaapureita ovat koillisessa Namsos, etelässä Steinkjer, Verran ja Åfjord ja lännessä Roan, Osen sekä Flatanger.


title: Drew Stafford

text: Drew Stafford (s. 30. lokakuuta 1985 Milwaukee, Wisconsin, Yhdysvallat) on yhdysvaltalainen jääkiekkoilija, joka pelaa NHL-joukkue New Jersey Devilsissä. Suhteellisen isokokoinen rightin laitahyökkääjä on ensimmäisen kierroksen varaus kesältä .


title: Drew Stafford

text: Stafford aloitti jääkiekon wisconsinilaisessa Waukesha Warhawksissa. Jo ennen siirtymistään Shattuck St. Mary'sin koulun joukkueeseen Red Deer Rebels varasi hänet numerolla 82 WHL Bantam Draftissa kesällä 2000. Stafford ei kuitenkaan ikinä pelannut WHL:ssä. Hän pelasi vuodet 2000–2003 Shattuck St. Mary'sissä.


title: Drew Stafford

text: Vuodet 2003–2006 Stafford pelasi Pohjois-Dakotan yliopistojoukkueessa. Hän teki siellä parhaillaan tehot 24+24=48, jotka Stafford teki hänen viimeisellä kaudellaan 2005–2006. Hän voitti joukkueen sisäisen pistepörssin ja sijoittui WCHA:n pistepörssissä yhdeksänneksi. Stafford oli myös Pohjois-Dakotan yliopistojoukkueen paras maalintekijä T.J. Oshien kanssa ja he sijoittuivat WCHA:n maalipörssissä neljänneksi Wisconsinin yliopistojoukkueessa pelanneen Robbie Earlin kanssa. Stafford voitti keväällä 2006 WCHA:n mestaruuden.


title: Drew Stafford

text: Kaudeksi 2006–2007 Stafford siirtyi Buffalo Sabresin organisaatioon. Hän pelasi tulokaskaudestaan vielä noin puolet Sabresin farmijoukkueessa Rochester Americansissa, AHL:ssä. Stafford teki siellä 34 ottelussa tehot 22+22=44 ja sijoittui joukkueen sisäisessä maalipörssissä kolmanneksi Michael Ryanin ja Mark Mancarin jälkeen. Stafford pelasi myös ssa. NHL:n puolella hän teki 41 runkosarjaottelussa tehot 13+14=27 ja kymmenessä playoff-ottelussa tehot 2+2=4. Stafford teki NHL-debyyttinsä 5. marraskuuta 2006 New York Rangersia vastaan. Hän keräsi ottelussa yhden syöttöpisteen syötettyään Daniel Brièren jatkoajalla tekemän voittomaalin. Staffordin ensimmäinen NHL-maali syntyi puolestaan 11. marraskuuta 2007 Philadelphia Flyersiä vastaan.


title: Drew Stafford

text: Kauden 2007–2008 Stafford pelasi kokonaan ylhäällä Sabresissa ja teki 64 runkosarjaottelussa tehot 16+22=38. Seuraava kausi 2008–2009 toi Staffordille tehdessä 79 runkosarjaottelussa tehot 20+25=45. Hän oli Sabresin sisäisen pistepörssin viides ja sisäisessä maalipörssissä Stafford oli Jason Pominvillen kanssa toinen Derek Royn jälkeen.


title: Drew Stafford

text: Syyskuussa 2009 Stafford teki kaksivuotisen jatkosopimuksen Buffalo Sabresin kanssa. Hänen runkosarja 2010–2011 jäi vain 62 ottelun mittaiseksi syyskaudellaan vaivanneen ylävartalovamman takia, mutta Stafford teki kuitenkin hänen NHL:n yhden kauden piste-ennätyksensä tehoilla 31+21=52, jotka riittivät Sabresin sisäisen piste- ja maalipörssin toiseen sijaan. Hänen edellä oli vain Thomas Vanek.


title: Drew Stafford

text: Kaudella Stafford siirtyi osana suurta pelaajakauppaa Winnipeg Jetsiin. Sabres vaihtoi Staffordin Tyler Myersin, Brendan Lemieux'n ja Joel Armian sekä ensimmäisen kierroksen varausvuoron Winnipegin Evander Kaneen, Zach Bogosianiin ja Jason Kasdorfiin.


title: Drew Stafford

text: Stafford edusti Yhdysvaltoja MM-kilpailuissa vuosina 2006, 2008 ja 2009.


title: Drew Stafford

text: Vuosina 2004 ja 2005 Stafford pelasi alle 20-vuotiaiden MM-kilpailuissa. Hän voitti vuonna 2004 maailmanmestaruuden. Vuoden 2005 turnauksessa Stafford oli tehoilla 5+4=9 Yhdysvaltojen paras pistemies ja maalintekijä. Hän pelasi myös alle 18-vuotiaiden MM-kilpailuissa vuonna 2003.


title: Drew Stafford

text: Staffordin isä Gord on pelannut hyökkääjänä IHL-tasolla. Myös hänen setänsä Barrie on pelannut jääkiekkoa.


title: Nærøy

text: Nærøy on Norjan kunta Pohjois-Trøndelagin läänissä. Kunnan keskustaajama on Kolvereid. Sen rajanaapureita ovat koillisessa Leka, pohjoisessa Bindal, idässä Høylandet, etelässä Fosnes ja lännessä Vikna.


title: Namsskogan

text: Namsskogan on Norjan kunta Pohjois-Trøndelagin läänissä. Kunnan rajanaapureita ovat idässä Røyrvik, lännessä Høylandet, etelässä Grong ja pohjoisessa, Nordlandin läänissä, Bindal ja Grane.


title: Lahoisk

text: Lahoisk () eli Logoisk () on Minskistä koilliseen sijaitseva Valko-Venäjän Minskin alueen pieni kaupunki ja samanniminen hallinnollinen piiri. Vuoden 2009 lokakuussa kaupungissa asui 10 706 ja piirissä yhteensä 35 957 ihmistä.


title: Lahoisk

text: Minskistä koilliseen vievä M3 valtatie tuo nopean yhteyden kaupunkiin, matkaa Minskin keskustasta on 40 kilometriä. Noin 12 kilometriä Lahoiskin keskustan pohjoispuolella M3-valtatieltä erkanee sivutie Hatynin muistoalueelle itään (noin 5 km). Jatkamalla M3-valtatietä kauemmas pohjoiseen pääsee Polatskiin. Kantatietä P59 pitkin Lahoiskista pääsee kaakossa sijaitsevaan Smaljavitšyyn (29 km) ja itään vievää kantatietä P3 (+P63) pitkin Barysauhun (67 km).


title: Lahoisk

text: Alueen tunnetuimmat nähtävyydet ovat vaikuttava Hatynin muistoalue (, ) saksalaisten hävittämien kylien ja joukkotuhojen muistoksi sekä Silitšyn hiihtokeskus (, ), josta löytyy muun muassa hotellikylä, laskettelurinteitä, mäkihypyn hyppyrimäkiä ja muidenkin vuodenaikojen liikunnallisia harrastusmahdollisuuksia.


title: Lahoisk

text: Kirjalliset dokumentit mainitsevat vuonna 1078 paikkakunnan nimeltä Logoisk. Sittemmin alue on kuulunut monen valtion ja hallitsijan alaisuuteen. 1500-luvulta lähtien liettualais-rusilainen Tiškevičius-aatelissuku (, ) oli pitkään merkittävässä asemassa; yksi suvun palatseista sijaitsi paikkakunnalla.


title: Overhalla

text: Overhalla on Norjan kunta Pohjois-Trøndelagin läänissä. Sen rajanaapureita ovat pohjoisessa Fosnes ja Høylandet, idässä Grong, etelässä Snåsa ja Steinkjer sekä lännessä Namsos.


title: Overhalla

text: Kunnan hallintokeskus sijaitsee Ranemslettan taajamassa. Muita asutuskeskuksia ovat Skagen taajama sekä Øyslettan ja Skogmon kylät.


title: Mežyhirjan luostari

text: Mežyhirjan luostari () oli keskiaikainen kuninkaallinen residenssi Vyšhorodin kaupungin lähellä, nykyisessä Vyšhorodin piirissä Kiovan alueella Ukrainassa. Se sijaitsi Mežyhirjan rotkossa, Dneprjoen oikealla rannalla.


title: Mežyhirjan luostari

text: Mežyhirjan luostari perustettiin vuonna 988 ja se oli yksi Kiovan Venäjän ensimmäisistä luostareista. Luostari on tuhottu ja rakennettu uudelleen useasti. Viimeksi sen tuhosi Neuvostoliitto vuonna 1935. Aikanaan Mežyhirjan luostari oli aluetta hallinneen Rurik-dynastian ja myöhemmin kasakoiden hengellinen keskus.


title: Mežyhirjan luostari

text: Luostari mainitaan Taras Ševtšenkon runossa ja Nikolai Gogolin vuonna 1835 julkaistussa romaanissa "Taras Bulba".


title: Mežyhirjan luostari

text: Kiovan luolaluostarissa asuneen Jevgeni Bolhovitinovin merkintöjen mukaan Kiovan ensimmäinen metropoliitta Mikael perusti Mežyhirjan luostarin vuonna 988 yhdessä Byzantionista saapuneiden kreikkalaisten munkkien kanssa.


title: Mežyhirjan luostari

text: Vuonna 1154 Vladimir–Suzdalin prinssi Juri Dolgoruki jakoi luostarin ympärillä olleet maa-alueet pojilleen. Hänen poikansa Andrei I sai haltuunsa lähinnä luostaria olleen maan, nykyisen Vyšhorodin kaupungin. Pian tämän jälkeen hän siirsi luostarin nykyiselle paikalleen Dneprjoen rannalla olleille kukkuloille. Andrei halveksi Kiovan kaupunkia ja muutti Suzdaliin. Matkalle hän otti mukaan Konstantinopolin patriarkalta lahjaksi saamansa Vladimirin Jumalanäiti -ikonin. Ikoni on nykyään yksi ortodoksisen kirkon arvostetuimmista ikoneista. Sitä säilytetään nykyään Tretjakovin galleriassa, Moskovassa.


title: Mežyhirjan luostari

text: Batu-kaanin johdolla vuosina 1237–1240 tapahtuneen mongolien valloituksen aikana luostari tuhottiin täydellisesti. Vuonna 1482 Krimin kaanikunnan tataarit tuhosivat luostarin jälleen. Jälleenrakennustyöt alkoivat 40 vuotta myöhemmin. Vuonna 1523 luostari siirtyi Puolan kuninkaalle ja Liettuan suurherttualle Sigismund I. Luostari sai samalla täyden hallintaoikeuden alueellaan olleisiin maihin. Vuonna 1555 alueella sijaitsi neljä kirkkoa.


title: Mežyhirjan luostari

text: 1500-luvulla luostari useasti menetti ja sai uudestaan haltuunsa maa-alueiden omistusoikeudet. Konstanty Wasyl Ostrogskin suojatin, igumenin Afanasin rahoittamana luostarin vanhat rakennukset tuhottiin ja niiden tilalle rakennettiin uudet. Afanasin aikana, luostaria pidettiin Ukrainan toisena lavrana eli luolaluostarina.


title: Mežyhirjan luostari

text: Jälleenrakentamisen jälkeen Mežyhirjan luostarista tuli Zaporižžjan kasakoiden alueellinen keskus ja se toimi sotilasluostarina. Vuonna 1610 luostari sai ortodoksisen kirkon autonomian ja se siirrettiin suoraan Konstantinopolin patriarkan alaisuuteen.


title: Mežyhirjan luostari

text: Vuonna 1656 Bohdan H’melnytskyin määräyksestä lähistöllä sijainneet Vyšhorod, Novi Petrivtsi ja Moštšany liitettiin luostarin alaisuuteen.


title: Mežyhirjan luostari

text: Trahtemyrivin luostarin tuhoutumisen jälkeen Mežyhirjan luostarista tuli kasakoiden pääluostari. Eläkkeelle jääneet kasakat vetäytyivät luostariin ja viettivät siellä loppuelämänsä.


title: Mežyhirjan luostari

text: Vuonna 1676 luostari paloi. Luostarissa asuneen Ivan Savelovin, josta myöhemmin tuli Moskovan patriarkka Joakim, johdolla alue rakennettiin uudelleen.


title: Mežyhirjan luostari

text: Igumeni Feodosin johdolla 1600-luvun lopulla luostarista kehittyi yksi Ukrainan laajimmista luostareista.


title: Mežyhirjan luostari

text: Pietari Suuren pyynnöstä luostarin itsenäinen asema poistettiin mutta se palautettiin vuonna 1710. Vuonna 1717 laaja tulipalo tuhosi suuren osan luostarin rakennuksista. Kasakat vahvistivat luostarin "sotilaallisen" aseman uudelleen vuonna 1735. Vuonna 1774 Petro Kalnyševskyin rahoituksella luostaria uudistettiin.


title: Mežyhirjan luostari

text: Katariina II:n hajotettua Zaporižžjan kasakkavaltion vuonna 1775, luostari joutui rappeutuman tilaan. Jäljelle jääneet kasakat siirtyivät pian Kubaniin, minne he perustivat Kubanin kasakkaluostarin. Poistuessaan Mežyhirjasta kasakat ottivat mukaansa joitakin luostarin käsikirjoituksia.


title: Mežyhirjan luostari

text: Vuonna 1787 Katariina II saapui Kiovaan ja halusi nähdä Mežyhirjan luostarin. Tämä ei kuitenkaan onnistunut sillä luostari paloi hänen saapumistaan edeltäneenä yönä.


title: Mežyhirjan luostari

text: Vuonna 1796 saksalainen insinööri huomasi, että alueen savi soveltui fajanssin valmistamiseen ja perusti alueelle tehtaan. Vuoteen 1852 mennessä fajanssitehtaasta oli tullut Kiovan seudun suurin teollisuusyritys. Vuonna 1884 tehdas kuitenkin suljettiin kannattamattomana.


title: Mežyhirjan luostari

text: Vuonna 1894 luostari rakennettiin uudelleen ja muutettiin naisluostariksi.


title: Mežyhirjan luostari

text: Kun Ukrainan sosialistisen neuvostotasavallan pääkaupunki siirrettiin vuonna 1934 Harkovasta Kiovaan, syntyi tarve kaupungin ulkopuolella sijainneelle residenssille. Mežyhirja valittiin uuden hallinnon maaseuturesidenssiksi. Ennen luostarin tuhoamista, se valokuvattiin.


title: Mežyhirjan luostari

text: Neuvostoliiton kommunistisen puolueen keskuskomitean politbyroon päätöksellä koko luostarialue tuhottiin vuonna 1935. Rakennustöiden aikana löydettiin käsikirjoituksia täynnä ollut maanalainen kirjasto. On esitetty arvioita, joiden mukaan kirjoitukset kuuluvat Jaroslav I Viisaan kadonneeseen kokoelmaan. Ainoa luostarista jäljellä oleva rakennus on alueella oleva vesikaivo.


title: Mežyhirjan luostari

text: Neuvostoaikana alue toimi Leonid Brežnevin ja Volodymyr Štšerbytskyin asuntona. Tänä aikana alue oli suljettu yleisöltä.


title: Mežyhirjan luostari

text: Vuonna 2008 Mežyhirjan omistusoikeus oli Ukrainan entisen pääministerin Viktor Janukovytšin ja Julija Tymošenkon johtaman hallituksen välisen kiistan kohteena. Sen päätteeksi 1,4 neliökilometrin laajuisen Mežyhirjan virka-asunnon hallinta siirtyi "Nadra Ukrainy" -nimisen yrityksen haltuun 11. heinäkuuta 2007.


title: Mežyhirjan luostari

text: Ukrainan presidentti Viktor Juštšenko allekirjoitti 9. heinäkuuta 2007 salaisen määräyksen, jolla alue siirrettiin Janukovytšin käyttöön. Sanomalehdissä on esitetty epäilyjä, joiden mukaan Janukovytš luopui vallasta ja sai vastineeksi Mežyhirjan virka-asunnon. Helmikuun lopulla 2008 Janukovytš myönsi omistavansa datšan Mežyhirjan alueella. Ukrainan valtion viraston mukaan datša on kooltaan 136,8 hehtaaria ja sen ympärillä on 5 metriä korkea teräsaita. Janukovytš ilmoitti käyttävänsä ainoastaan yhtä alueella sijaitsevaa rakennusta, joka on kooltaan 250 neliömetriä ja jonka ympärillä on 1,5 hehtaarin maa-alue.


title: Mežyhirjan luostari

text: Alueen arvoksi arvioitiin noin 200 miljoonaa dollaria. Tymošenkon noustua pääministeriksi, hallitus peruutti presidentin määräyksen ja palautti alueen valtion hallintaan. 28. heinäkuuta 2008 Kiovan talousoikeus kumosi hallituksen päätöksen ja palautti Mežyhirjan residenssin Janukovytšille.


title: Mežyhirjan luostari

text: Janukovytš rakennutti 140 hehtaarin tontilleen eläintarhan, ampumaradan, golfkentän, tenniskenttiä, kasvihuoneen ja helikopterikentän. Autotallissa oli kymmenien vanhojen autojen kokoelma. Päärakennus on toimitettu Suomesta, Honkarakenteen tehtaalta. Janukovytšin kukistumisen jälkeen alue on ollut turistikohde.


title: Ahti Impola

text: Ahti Impola on suomalainen muusikko (kitaristi), miksaaja ja musiikkituottaja, tekninen tuottaja/käyttöpäällikkö. Impola on ollut muun muassa Maj Karman, Nylon Beatin, Arja Korisevan, Tapani Kansan, Paula Koivuniemen ja Pennilessin vakituisena miksaajana. Äänimiehenä hän teki keikkoja työkseen vuodesta 1986 aina vuoteen 2009. Impola on äänittänyt ja/tai tuottanut satoja äänitteitä. Hän on tuottanut mm Maj Karman Kauniiden kuvien ja Appendixin musiikkia


title: Ahti Impola

text: Impola on soittanut useassa eri yhtyeessä, muun muassa Rosannassa ja Appendixissä. Noin 7 Veljestä oli viimeinen bändi, ennen kuin liittyi Appendixiin joulukuussa 2010 kahdenkymmenyhdeksän vuoden tauon jälkeen. Hän oli 80-luvun alussa perustamassa "esi-Appendixia" (New Wave Army) Koivusalon kanssa. He ehtivät vuonna 1981 tehdä 3 keikkaa Appendix-nimellä ennen kuin Vesku jatkoi bändiä muiden kanssa. Appendix toimii edelleen aktiivisesti. Borgersenin ohella myös Impolan säveltämää musiikkia kuullaan mm. Appendixin albumilla "Extraneus".


title: Ahti Impola

text: Rosanna kuului Yön, Dingon ja Mamban tavoin porirockin kastiin. Rosanna keikkaili ympäri Suomea, mutta se ei koskaan saavuttanut samanlaista hysteriaa kuin nuo muut porilaisbändit. Rosannassa Ahti Impolan lisäksi soittivat Petteri Häyhä, Harri Fronden (solisti), Markku Koski ja Jyrki Laine. Alkuperäisessä Rosannassa bassoa soitti Marko Ala-Outinen, mutta hänen tilalleen tuli Petteri Häyhä Ikusta. Ikusta Rosannaan siirtyi myös Jyrki Laine. Rosanna julkaisi kaksi lyhytsoittoa. Kaukainen maa, jonka B-puolella oli Eilisen ikävä (säv.san. A.Impola) ja Yöksi jää, B-puolellaan Vielä Kohdataan.


title: Kiinanvaris

text: Kiinanvaris ("Corvus pectoralis"), myös "C. torquatus", on varisten heimoon kuuluva aasialainen varpuslintu. Sen esiintymisalue käsittää osan Kiinaa ja Pohjois-Vietnamia. Se luokitellaan vaarantuneeksi. John Gould kuvaili lajin holotyypin Kiinasta vuonna 1830.


title: Røyrvik

text: Røyrvik (eteläsaameksi Raavrevijhke) on Norjan kunta Pohjois-Trøndelagin läänin koillisosassa. Se rajoittuu pohjoisessa Nordlandin lääniin, idässä Ruotsiin, kaakossa Liernen kuntaan ja lännessä Namsskoganiin. Se on väkiluvultaan läänin pienin kunta, mutta pinta-alaltaan kolmanneksi suurin. Kunnassa on eteläsaamelaiselle väestölle merkittävää poronhoitoaluetta.


title: Paksunokkavaris

text: Paksunokkavaris ("Corvus macrorhynchos") on varisten heimoon kuuluva aasialainen varpuslintu. Sen laaja esiintymisalue ulottuu Afganistanista Intian niemimaalle, Indokiinaan, Malakan niemimaalle, Indonesiaan ja Timorille, Kiinaan, Taiwanille, Filippiineille, Venäjän Kaukoitään, Korean niemimaalle ja Japaniin. Lajista tunnetaan yksitoista alalajia. Johann Georg Wagler kuvaili lajin holotyypin Jaavalta vuonna 1827.


title: Kaitanokkavaris

text: Kaitanokkavaris ("Corvus enca") on varisten heimoon kuuluva kaakkoisaasialainen varpuslintu. Sen esiintymisalue käsittää Indonesian, Filippiinit ja Malakan niemimaan. Lajista tunnetaan kahdeksan alalajia. Thomas Horsfield kuvaili lajin holotyypin Jaavalta vuonna 1822.


title: Sitgesin elokuvajuhlat

text: Sitgesin elokuvajuhlat () on Espanjan Sitgesissä vuodesta 1967 lähtien järjestetty fantasia- ja kauhuelokuviin keskittyvä elokuvafestivaali, joka pidetään vuosittain yleensä lokakuussa. Elokuvajuhlilla on jaettu vuodesta 1971 lähtien palkintoja elokuvien tekijöille. Pääpalkintoja kutsutaan Maria-palkinnoiksi.


title: Sitgesin elokuvajuhlat

text: Vuonna 2010 suomalainen "Rare Exports" voitti parhaan elokuvan palkinnon.


title: Stjørdal

text: Stjørdal on Norjan kaupunki ja kunta Pohjois-Trøndelagin läänin eteläosassa. Kunnan rajanaapureita ovat Malvik ja Selbu Etelä-Trøndelagin läänissä, sekä Meråker, Levanger ja Frosta. Stjørdal sai kaupunkistatuksen 1. kesäkuuta 1997. Siellä sijaitsee myös Trondheimin lentoasema, Værnes.


title: Stjørdal

text: Kunnan hallintokeskus on Stjørdalshalsenin taajamassa (10 227 as., 2006), joka sijaitsee Stjørdalselvan suulla. Muita taajamia ovat Hell (1 405 as., 2008), Hegra (663 as., 2006) ja Skatval (802 as., 2006). Kunnan väkiluku on kasvanut vuodesta 1950 lähtien. Vuosina 1996–2006 keskimääräinen väestönkasvu oli 12,8 %, mikä teki Stjørdalista läänin nopeimmin kasvavan kunnan.


title: Celebesinvaris

text: Celebesinvaris ("Corvus typicus") on varisten heimoon kuuluva Indonesian kotoperäinen varpuslintu. Se elää Sulawesin keski- ja eteläosissa sekä läheisillä Munan ja Butonin saarilla. Charles Lucien Bonaparte kuvaili lajin holotyypin Butonilta vuonna 1853.


title: Henry Homburger

text: Henry Anton Homburger (9. joulukuuta 1902 New York – 14. syyskuuta 1950 Sacramento, Kalifornia) oli yhdysvaltalainen insinööri, rattikelkkailija ja olympiamitalisti.


title: Henry Homburger

text: Homburger menestyi maansa kilpailuissa lajinaan neljän miehen kelkat 1930-luvun alkuvuosina. Hänen urheilu-uransa huipentui olympiahopeaan Lake Placidin talviolympialaisissa 1932, kun Yhdysvaltain kakkosmiehistö Homburger, Percy Bryant, Francis Stevens ja Edmund Horton varmisti Yhdysvalloille kaksoisvoiton ennen pronssille sijoittunutta Saksan kelkkaa. Homburger oli yksi Lake Placidin olympialaisten kilpailuradan, Mt. Van Hoevenberg Olympic Bobsled Runin suunnittelijoista.


title: Verdal

text: Verdal on Norjan kaupunki ja kunta Pohjois-Trøndelagin läänissä. Se sai kaupunkistatuksen vuonna 1998.


title: Verdal

text: Kunnan rajanaapureita ovat pohjoisessa Steinkjer, Inderøy ja Snåsa sekä etelässä Meråker ja Levanger. Idässä kunta rajoittuu Ruotsiin.


title: Verdal

text: Verdalin hallintokeskus on Verdalsøran taajamassa (7 585 as., 2008). Muita taajamia ovat Lysthaugen (333 as.), Trones (425 as.), Forbregd/Lein (644 as.) sekä Vuku (215 as.).


title: Papiss Cissé

text: Papiss Demba Cissé (s. 3. kesäkuuta 1985 Dakar, Senegal) on senegalilainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Newcastlea.


title: Papiss Cissé

text: Cissé aloitti uransa AS Génération Footissa ennen siirtymistä ranskalaiseen FC Metziin kesällä 2005. Kuukausi kauden 2005–2006 alkamisesta Cissé lainattiin Cherbourgiin, joka pelasi Championnat Nationalissa. Hän teki kaudella 26 pelaamassaan ottelussa 11 maalia.


title: Papiss Cissé

text: Kauden jälkeen hän palasi Metziin, joka oli tippunut Ligue 2:seen. Hänet lainattiin Châteaurouxiin tammikuussa 2008 ja palasi Metziin kolmannen kerran heinäkuussa 2008. Metzissä hän teki kokonaisuudessaan 71 liigaottelussa 25 maalia.


title: Papiss Cissé

text: Cissé teki sopimuksen Bundesliigassa pelaavan SC Freiburgin kanssa, mutta hän sai peliluvan vasta tammikuussa 2011. Hän teki loppukaudella 16 ottelussa kuusi maalia.


title: Papiss Cissé

text: Cissé siirtyi 17. tammikuuta 2012 Newcastlen riveihin viiden ja puolen vuoden sopimuksella. Siirtohinnan arvioidaan olevan noin 12 miljoonaa euroa.


title: Papiss Cissé

text: Cissé debytoi Senegalin maajoukkueessa elokuussa 2009 ystävyysottelussa Kongoa vastaan ja teki ottelussa kaksi maalia.


title: Torikatu (Joensuu)

text: Torikatu on Joensuun keskustan katu. Nimensä mukaisesti sen varrella on Joensuun tori. Kadun varrella on puistoja, asuinkerrostaloja, hotelleja, kauppakeskuksia ja muita liiketaloja ja virastotaloja.


title: Torikatu (Joensuu)

text:
Torikadun varrella on etelästä alkaen, Vapaudenpuiston puolella (parilliset numerot):torin puolella (parittomat numerot):
Torikadun päässä on hautausmaa.


title: Torikatu (Joensuu)

text: Rantakatu alkaa Papinkadulta. Poikkikatuja ovat Kalastajankatu, Malmikatu, Suvantokatu, Koskikatu, Siltakatu, Niskakatu, Yläsatamakatu, Sairaalakatu ja Pohjoiskatu. Katu päättyy Rauhankatuun.


title: Torikatu (Joensuu)

text: Torikadun liikennevalot ovat Suvantokadun ja Yläsatamakadun (2014) risteyksissä.


title: John Heaton

text: John Rutherford "Jack" Heaton (9. syyskuuta 1908 New Haven, Connecticut – 10. syyskuuta 1976 Pariisi, Ranska) oli yhdysvaltalainen skeleton- ja rattikelkkailija sekä olympiamitalisti. Hän on ainoa mies, joka on kyennyt voittamaan talviolympialaisissa olympiamitalin 20 vuotta ensimmäisen mitalin voittamisen jälkeen.


title: John Heaton

text: Heaton menestyi kelkkailukilpailuissa etenkin 1920-luvun lopulla ja 1930-luvun alkuvuosina. Skeletonkelkkailussa hän voitti kaksi olympiahopeaa. Ensimmäisellä kerralla mitali tuli Sankt Moritzissa 1928, jolloin Johnin veli Jennison voitti olympiakultaa. Toisen kerran hopeaa tuli Sankt Moritzissa 1948, jossa Heaton toimi Yhdysvaltain lipunkantajana. Lake Placidin talviolympialaisissa 1932 Heaton oli mukana rattikelkkailun kahden miehen kelkkojen kisassa, josta hän voitti Robert Mintonin parina olympiapronssia.


title: John Heaton

text: Heaton muutti myöhemmin Ranskaan, jossa hän kuoli vuonna 1976.


title: Pakkasveri

text: Pakkasveri on vuonna 2006 ensi-iltaan tullut ruotsalainen kauhuelokuva, jonka ohjasi Anders Banke. Elokuvan pääosissa esiintyvät Petra Nielsen, Carl-Åke Eriksson ja Grete Havnesköld.


title: Pakkasveri

text: Annika-niminen lääkäri muuttaa tyttärensä kanssa pikkukaupunkiin Pohjois-Ruotsiin. 17-vuotias tytär Saga ei ole lainkaan ilahtunut muutosta, mutta hän alkaa kuitenkin saada koulukavereita. Lääkäriäiti on iloinen päästessään suuren esikuvansa oppiin sairaalassa, mutta pian selviää, että pikkukaupungissa ei kaikki ole hyvin. Vampyyritarina on tehty kieli poskessa. Sitä on kuvattu myös Wallanderista tutusta kaupungissa Ystadissa.


title: Robert Minton

text: Robert Henry "Bob" Minton (13. heinäkuuta 1904 New York – 2. syyskuuta 1974 New York) oli yhdysvaltalainen rattikelkkailija ja olympiamitalisti.


title: Robert Minton

text: Mintonin kelkkailu-ura huipentui kotikulmilla käydyissä Lake Placidin talviolympialaisissa 1932, kun Minton ja John Heaton laskivat kahden miehen kelkoissa olympiapronssille kolmen sekunnin erolla neljänneksi päätyneeseen Romaniaan.


title: Valkohammas (romaani)

text: Valkohammas () on Jack Londonin vuonna 1906 julkaistu romaani. Romaani kertoo samannimisestä koirasudesta. Teos on ilmestynyt suomeksi Toivo Walleniuksen kääntämänä 1911.


title: Valkohammas (romaani)

text: Valkohammas on osaksi susi ja osaksi koira. Jack saa apua Alex Larson -nimiseltä mieheltä, joka tunsi Jackin isän ja suostuu viemään tämän hänen isänsä vanhalle kaivaukselle. Matkalla hän käy intiaaniheimon kylässä, jossa hän näkee susikoiran nimeltä Valkohammas. Jack kiintyy koiraan, mutta jatkaa silti matkaansa isänsä vanhalle kaivaukselle. Myöhemmin Jack ja hänen toverinsa Alex lähtevät kaupunkiin, jossa Jack pelastaa Valkohampaan koiratappelusta ja vie tämän kaivaukselle. Valkohampaasta ja Jackista tulee erottamattomat ystävykset. Tämän jälkeen Jackin kultaa yritetään ryövätä, ja Valkohammas on ainoa, joka voi pysäyttää varkaat.


title: Valkohammas (romaani)

text:
Valkohampaan "emo Kitsi" on villikoira ja hän on karannut intiaaniheimosta ja alkanut matkata susien kanssa. Valkohammas syntyi erämaassa Kitsin ja sisariensa kanssa, Valkohammas erosi sisaristaan siten, että muilla pennuilla oli punertava turkki jonka he olivat perineet emoltaan. Valkohammas taas oli perinyt isänsä harmaan turkin, ja siitä oli syntynyt aito susi.
Se oli ainoa pentu joka selviytyi kylmästä ajasta. Sen luonne oli hurja ja utelias, se tahtoi ulos luolassa jossa se oli ollut koko sen ajan kun se oli syntynyt, se ei saanut poistua luolasta, se huomasi vain kun hänen emonsa lähti ja palasi mukanaan lihaa.


title: Valkohammas (romaani)

text: Kerran kun Valkohampaan emo, Kitsi oli metsästämässä. Valkohammas vasten sääntöjä alkoi hiipiä kohti kirkasta luolan suuta. Kun se oli perillä, se kompastui hankeen ja kieppui mäkeä alas joelle asti. Se oli kauhuissaan, se oli uudessa pelottavassa maailmassa yksin. Se vikisi ja vinkui vieriminen loppui joelle. Se alkoi ulista ja itkeä, sitten se lähti matkaan ja tapasi närhen, se oli sen ensimmäinen, mutta pieni taistelu. Myöhemmin se tapasi riekon poikasia, emoa ei näkynyt missään ja Valkohammas nappasi yhden niistä suuhunsa ja sulki leukansa niin, että se tunsi lämpimän veren valuvan sen kurkusta. Sitten se söi loputkin poikaset ja kun se tuli ulos pesästä, oli riekkoemo raivoissaan! Se nokki ja kuritti Valkohammasta, sepä suututti suden ja se alkoi taistella tämän kanssa. Kumpikaan ei lopulta voittanut ja Valkohammas palasi myöhemmin muiden kokemusten jälkeen kotiin emonsa kanssa, sillä matkalla se oli tavannut muuan kärpän joka oli liian vahva ja silloin Kitsi oli tämän kuullut ja rynnännyt apuun.


title: Valkohammas (romaani)

text:
Lisää Valkohampaan kommelluksista löytyy kirjastoista todennäköisesti nimellä Susikoira.
Lyhennettyjä versioita on myös olemassa.
Valkohammas Randal Kleiserin ohjaama, Jack Londonin kirjaan "Susikoira" ("White Fang", 1906) perustuva elokuva vuodelta 1991. Elokuvan pääosissa ovat Ethan Hawke, Jed-susikoira ja Klaus Maria Brandauer


title: Marne (täsmennyssivu)

text: Marne tarkoittaa muun muassa seuraavia:


title: Martin (täsmennyssivu)

text: Martin tai Martín tarkoittaa muun muassa seuraavia:


title: Verran

text: Verran on Norjan kunta Pohjois-Trøndelagin läänissä. Sen rajanaapureita ovat pohjoisessa Steinkjer ja Namdalseid, etelässä Inderøy, Leksvik ja Rissa ja lännessä Åfjord.


title: Verran

text: Kunnan hallintokeskus on Malmin taajamassa (1 241 as., 2006). Toinen tärkeä taajama on Follafoss (471 as., 2006).


title: Vikna

text: Vikna on saaristokunta Pohjois-Trøndelagin läänissä Norjassa. Kunnan rajanaapureita ovat pohjoisessa Leka, etelässä Flatanger ja idässä Nærøy.


title: Vikna

text: Viknan kolme suurinta saarta ovat Indre Vikna (99 km²), Mellom Vikna (50 km²) ja Ytre Vikna (85 km²). Sen lisäksi kuntaan kuuluu paljon pieniä saaria ja luotoja. Indre Viknalla asuu 81 prosenttia ja kolmella suurimmalla saarella yhteensä yli 95 prosenttia väestöstä. Kunnan hallintokeskus on Rørvikin taajama (2 634 as., 2006) Indre Viknalla.


title: Mendip

text: Mendip on Englannin kunta, joka sijaitsee Somersetin kreivikunnassa Lounais-Englannissa. Kunnan asukasluku vuonna 2013 oli 110 181 henkeä. Mendip on saanut nimensä sen alueella sijaitsevista Mendipien kukkuloilta.


title: Mendip

text: Kunnan keskusta sijaitsee Shepton Malletin pikkukaupungissa, mutta kunnan suurin kaupunki on Frome. Mendip on maaseutuvaltainen kunta, jossa on suunnilleen sata kylää tai taajamaa.


title: Keisari ja senaattori

text: Keisari ja senaattori on Mika Waltarin kirjoittama lyhyt, yksinäytöksinen näytelmä vuodelta 1963. Se on tilausnäytelmä, jonka Waltari teki vuoden 1863 kieliasetuksen 100-vuotisjuhlia varten. On tosin mahdollista, että se oli kirjoitettu ainakin osaksi jo aiemmin.


title: Keisari ja senaattori

text: Näytelmä kuvaa juuri senaattoriksi nimitetyn J. V. Snellmanin ja keisari Aleksanteri II:n kohtaamista Parolassa vuonna 1863, ennen keisarin lupaamia valtiopäiviä. Keisari on suorittamassa sotajoukon katselmusta ja kutsuu Snellmanin puheilleen. Snellman saa keisarin lupaamaan Suomelle kieliasetuksen, joka teki suomen kielen tasavertaiseksi virkakieleksi ruotsin kanssa ja loi edellytykset suomalaisen kansallisen kulttuurin nousulle.


title: Keisari ja senaattori

text: Näytelmä esittää Suomen ja Venäjän johtajien väliset suorat suhteet ja sopimuspolitiikan myönteisessä valossa. Snellmania pidetään Suomessa petturina, kun hän on suostunut senaattoriksi ja näyttää uhranneen omat aatteensa, mutta todellisuudessa hän on tehnyt sen saadakseen Suomelle etua. Tässä näytelmä kommentoi selvästi omaa aikaansa ja presidentti Kekkosen idänsuhteita.


title: Keisari ja senaattori

text: "Keisari ja senaattori" on julkaistu Kariston seuranäytelmäsarjassa numerolla 600. Siitä tehtiin vuonna 1963 myös TV-sovitus, jossa pääosia esittivät Heimo Lepistö (Snellman) ja Kauko Helovirta (Aleksanteri II).


title: Ŏtâr Méancheăy

text: Ŏtâr Méancheăy tai Oddar Meanchey on yksi Kambodžan 24 maakunnasta. Se sijaitsee maan luoteisosassa rajautuen pohjoisessa Thaimaahan. Maakunnan pinta-ala on 6 158 neliökilometriä ja sen alueella asui vuoden 2008 väestönlaskennan mukaan 185 443 ihmistä. Maakunta jakaantuu viiteen piirikuntaan.


title: Ŏtâr Méancheăy

text: Oddar Meanchey rajautuu pohjoisessa noin 320 kilometriä pitkiin Dângrêk-vuoriin, jotka muodostavat Kambodžan pohjoisen rajan Thaimaan kanssa. Alue on kärsinyt 2000-luvulla suuresta metsäkadosta, jonka seurauksena Kambodžan hallitus on allekirjoittanut sopimuksen, jonka tarkoituksena on suojella alueen metsiä.


title: Anthony Stewart (jääkiekkoilija)

text: Anthony Stewart (s. 1. toukokuuta 1985 LaSalle, Québec, Kanada) on kanadalainen jääkiekkoilija. Rightin voimahyökkääjä osaa pelata sekä laidassa että keskellä ja on suhteellisen isokokoinen.


title: Anthony Stewart (jääkiekkoilija)

text: Stewart pelasi kauden 2000–2001 lähinnä MTHL-sarjaa North York Canadiensin joukkueessa, mutta hän pelasi kauden aikana myös viisi ottelua OPJHL:n St. Michael's Buzzersissa. Stewart siirtyi kaudeksi 2001–2002 OHL-joukkue Kingston Frontenacsiin, jossa hän pelasi hyvän tulokaskauden tekemällä 65 runkosarjaottelussa tehot 19+24=43. Stewart oli Frontenacsin toiseksi paras pistemies Andrew Ianieron jälkeen. Kaudella 2002–2003 hän voitti joukkueen sisäisen pistepörssin tehoilla 32+38=70.


title: Anthony Stewart (jääkiekkoilija)

text: Florida Panthers varasi Stewartin ensimmäisellä kierroksella numerolla 25 . Hän kuitenkin pelasi vielä kaksi kautta Frontenacsissa varauksensa jälkeen. Kaudella 2004–2005 Stewart voitti jälleen joukkueen sisäisen pistepörssin tekemällä 62 runkosarjaottelussa tehot 32+35=67. Hän jakoi Frontenacsin sisäisen maalipörssin voiton Radek Smoleňákin kanssa. Keväällä 2005 Stewart kävi pelaamassa kymmenen AHL-ottelun verran Panthersin farmijoukkueessa San Antonio Rampagessa.


title: Anthony Stewart (jääkiekkoilija)

text: Kaudeksi 2005–2006 Stewart siirtyi kolmivuotisella sopimuksella Florida Panthersin organisaatioon. Hän teki NHL-debyyttinsä 18. lokakuuta 2005 New Jersey Devilsiä vastaan ja keräsi ottelussa yhden syöttöpisteen Serge Payerin tekemään maaliin. 20. lokakuuta Stewart teki NHL-uransa avausmaalin Washington Capitalsin Olaf Kölzigin taakse. Kohtalaisen lupaavasti NHL-uransa aloittaneen Stewartin kausi meni kuitenkin pilalle, kun hän loukkasi ranteensa 11. marraskuuta 2005 ottelussa Carolina Hurricanesia vastaan. Stewart ehti pelata kauden aikana kymmenen NHL-ottelua tehoin 2+1=3. Hän pelasi myös neljä ottelua AHL:n puolella Rochester Americansissa ja teki niissä tehot 2+3=5.


title: Anthony Stewart (jääkiekkoilija)

text: Ensimmäisen kokonaisen ammattilaiskautensa 2006–2007 Stewart pelasi enimmäkseen Americansissa. Hän teki siellä 62 runkosarjaottelussa tehot 13+14=27. Stewart pelasi kauden aikana kymmenen NHL-ottelua tehden yhden syöttöpisteen. Kaudella 2007–2008 hän pelasi Panthersissa 26 runkosarjaottelua tehden yhden syöttöpisteen. Kauden 2008–2009 Stewart pelasi kokonaan NHL:ssä ilman farmikomennuksia. Hänen roolinsa oli kuitenkin pieni ja hän teki 59 runkosarjaottelussa tehot 2+5=7.


title: Anthony Stewart (jääkiekkoilija)

text: Stewart jäi Panthersin jälkeen vapaaksi pelaajaksi. Hän teki heinäkuussa 2009 yksivuotisen sopimuksen Atlanta Thrashersin kanssa mutta pelasi kuitenkin koko kauden AHL-joukkue Chicago Wolvesissa, jossa hän teki 77 ottelussa tehot 12+19=31. Kevään 2010 pudotuspeleissä Stewart teki tehot 9+3=12 ja oli Matt Andersonin kanssa Wolvesin toiseksi paras pistemies Tim Stapletonin jälkeen. Hän oli joukkueen paras maalintekijä ja sijoittui pudotuspelien maalipörssissä kuudenneksi. Heinäkuussa 2010 Stewart teki Thrashersin kanssa vuoden mittaisen jatkosopimuksen.


title: Anthony Stewart (jääkiekkoilija)

text: Kauden 2010–2011 Stewart pelasi kokonaan Thrashersissa. Hän teki 15. lokakuuta 2010 NHL-uransa ensimmäisen hattutempun vierasottelussa Anaheim Ducksia vastaan. Yhteensä Stewart teki 80 runkosarjaottelussa henkilökohtaisen NHL:n piste-ennätyksensä tehoilla 14+25=39. Hän ei kuitenkaan saanut joukkueeltaan uutta sopimustarjousta, joten hänestä tuli vapaa pelaaja. Stewart solmi kesällä 2011 kahden vuoden sopimuksen Carolina Hurricanesiin.


title: Anthony Stewart (jääkiekkoilija)

text: Stewart pelasi alle 20-vuotiaiden MM-kilpailuissa vuosina 2004 ja 2005. Hän voitti vuonna 2005 maailmanmestaruuden ja vuonna 2004 tuli hopeaa. Hän teki vuoden 2004 turnauksessa tehot 5+6=11 ja jakoi pistepörssin voiton joukkuetoverinsa Nigel Dawesin sekä Yhdysvaltain Zach Parisen kanssa. Stewart jakoi Parisen ja joukkuetoverinsa Brent Burnsin kanssa myös turnauksen syöttöpörssin voiton. Lisäksi hän voitti joukkuetoverinsa Mike Richardsin kanssa +/– -tilaston lukemalla +11.


title: Anthony Stewart (jääkiekkoilija)

text: Stewart pelasi myös alle 18-vuotiaiden MM-kilpailuissa vuonna 2003. Hän oli kuudella maalillaan Kanadan paras maalintekijä, ja hänet valittiin turnauksen tähdistökentälliseen. Stewart sijoittui maalipörssissä neljänneksi kolmen muun pelaajan kanssa.


title: Anthony Stewart (jääkiekkoilija)

text: Colorado Avalanchen hyökkääjä Chris Stewart on Anthonyn pikkuveli.


title: Gymkhana

text:
Gymkhana on moottoriurheilulaji. Gymkhanassa kisat ovat monimutkaisia, ja reitin muistaminen on tärkeää hyvän ajan saavuttamiseksi. Gymkhanakisat ovat aika- tai nopeuskisoja, joita ajetaan autolla.
Reittimerkkeinä käytetään esteitä, esm. rengaspinoja, keiloja tai tynnyreitä. Kuljettajan täytyy suoriutua läpi ennalta määrätyn radan käyttäen hyväksi monia erilaisia ajotekniikkoja; Täytyy hallita peruuttaminen, 180 ja 360 asteen käännökset, kahdeksikon ajaminen ja monia muita kehittyneempiä taitoja. ns. Driftaamisesta on myös hyötyä tai se on välttämätöntä. Yksinkertaistettuna Gymkhanassa on lähtö, reitti jossa on erilaisia esteitä ja maali.


title: Jayavarman VII

text:
Jayavarman VII (vallassa 1181 – noin 1218) oli Khmerien valtakunnan hallitsija. Hänen kautensa aikana kuningaskunta laajentui voimakkaasti. Hän kävi sotaa Champaa vastaan yli kaksi vuosikymmentä, ja valloitti osia sen alueista. Toisin kuin edeltäjänsä, jotka olivat pitäneet yllä hindulaista jumalkuninkaan myyttiä, Jayavarman VII oli theravadabuddhalaisuuden suojelija.
Jayavarman VII aloitti rakennustyöt, jotka käsittävät Angkor Thomin kuninkaallisen kaupungin, jonka tunnetuin rakennus on Bayonin temppeli. Hän rakennutti myös yli 200 lepotaloa ja sairaalaa valtakuntaansa ja piti yllä pääkaupungista maakuntakeskuksiin johtanutta tieverkkoa, joka helpotti verojen keräämistä ja rakennushankkeita.


title: Rashtrakuta

text: Rashtrakuta () oli intialainen dynastia, joka hallitsi laajoja alueita eteläisessä, keskisessä ja pohjoisessa Intiassa 700–1000-lukujen välissä. Dynastian aikaista arkkitehtuuria kuvastaa muun muassa Kailasan kalliotemppeli Ellorassa, veistokset Elephantan saarella Mumbain edustalla sekä Jain Narayanan temppeli Pattadakalissa. Edellä mainitut kohteet ovat UNESCO:n maailmanperintöluettelossa.


title: Patsy Elsener

text: Patricia Anne "Patsy" Elsener (s. 22. lokakuuta 1929 Oakland, Kalifornia) on entinen yhdysvaltalainen uimahyppääjä. Hän kilpaili vuoden 1948 kesäolympialaisissa Lontoossa saaden hopeaa kerroshypyissä ja pronssia ponnahduslaudalla. Kotimaassaan hän edusti San Franciscon Crystal Plunge Clubia.


title: Patsy Elsener

text: Elsener voitti kaksi AAU-titteliä vuosina 1946 ja 1947.


title: Zoe Ann Olsen-Jensen

text: Zoe Ann Olsen-Jensen (s. 11. helmikuuta 1931 Council Bluffs, Iowa) on entinen yhdysvaltalainen uimahyppääjä. Hän sai ponnahduslaudalla hopeaa vuoden 1948 kesäolympialaisissa Lontoossa ja pronssia Helsingissä 1952. Hän voitti lisäksi kaksitoista AAC-titteliä, joista ensimmäisen vuonna 1945.


title: Zoe Ann Olsen-Jensen

text: Olsen kuului Oaklandin Athens Athletic Clubiin. Hän avioitui baseballpelaaja Jackie Jensenin kanssa.


title: Jalkapallon seurajoukkueiden maailmanmestaruuskilpailut 2010

text: Vuoden 2010 seurajoukkueiden maailmanmestaruuskilpailut pelattiin Yhdistyneissä arabiemiirikunnissa 8. – 18. joulukuuta 2010 ja ne olivat järjestykseltään seitsemännet. Kilpailujen isännyyttä hakivat myös Australia ja Japani. Portugali oli alkujaan myös mukana kilpailuissa isännyydestä, mutta veti lopulta hakemuksensa pois.


text: Turnauksen loppuottelussa kohtasivat italialainen Internazionale ja kongolainen TP Mazembe. Italialaisseura vei ottelun nimiinsä numeroin 3–0 ja voitti historiansa ensimmäisen seurajoukkueiden maailmanmestaruuden.


text:
Molemmat stadionit sijaitsevat Abu Dhabissa, joka toimii turnauksen ainoana ottelukaupunkina.
Turnauksen arvonta suoritettiin 27. lokakuuta 2010 FIFA:n pääkonttorissa Zürichissa, Sveitsissä.


text: "Kellonajat paikallista-aikaa (UTC+4)."


title: Yksiselitteistäminen

text: Yksiselitteistäminen eli disambiguointi pyrkii selittämään moniselitteiset sanat rajoittamalla ylitulkintaa.


title: Prima vista (täsmennyssivu)

text: Prima vista viittaa seuraaviin asioihin:


title: Lentolaivue 10

text: Lentolaivue 10 (LLv 10) oli Suomen ilmavoimien maayhteistoimintalaivue. Laivue perustettiin vuonna 1934, kun ilmavoimien lentoasemien laivueet numeroitiin organisaatiouudistuksen yhteydessä. Lentorykmentti 1:een 7. helmikuuta 1938 liitetty laivue osallistui talvisodan ilmasotatoimiin Lappeenrannan, Mensuvaaran, Taipalsaaren ja Puumalan lentokentille tukeutuen, suorittaen Päämajan määrittelemiä syöksypommitustehtäviä. Laivue lakkautettiin talvisodan päätyttyä 9. huhtikuuta 1940. Laivue perustettiin uudelleen jatkosodan alkamisen jälkeen, 20. elokuuta 1941. 14. divisioonalle alistettu, Tiiksjärvelle tukeutunut laivue suoritti tiedustelu-, torjunta- ja pommituslentoja Rukajärven suunnalla 1. marraskuuta 1941 asti, jolloin alun perinkin tilapäiseksi perustettu laivue lakkautettiin.


Racketeer Influenced and Corrupt Organizations Act (lyhenteenä RICO Act tai RICO) on Yhdysvaltojen organisoidun rikollisuuden hallitsemiseen tarkoitettu laki, jonka perusteella henkilö voidaan tuomita rikolliseen järjestöön kuulumisesta. Tätä lakia käytetään yleensä mafiaa vastaan, mutta sitä käytetään muihinkin järjestäytyneisiin jengeihin ja rikollisjärjestöihin. RICO on osa "Järjestäytyneen rikollisuuden torjuntalaista" (Organized Crime Control Act) vuodelta 1970 (18 U.S.C.A. § 1961 et seq. [1970]). Yhdysvaltain presidentti Richard Nixon allekirjoitti lain 15. lokakuuta 1970. Lain perusteella myös rangaistukset ovat tavanomaista kovempia. Laki on osin ristiriitainen, koska sen perusteella voidaan haastaa oikeuteen muitakin järjestöjä tai organisaatioita kuin pelkkiä rikollisjärjestöjä.


title: Racketeer Influenced and Corrupt Organizations Act

text: Lain lyhenne "RICO" (kirjoitetaan aina isoilla kirjaimilla) tulee Edward G. Robinsonin esittämän roolihahmon kutsumanimestä gangsterielokuvasta "Little Caesar" (1931). Lain nimi valittiin siten, että sen alkukirjaimista muodostuu "Rico".


title: Rico

text: Rico voi tarkoittaa:


title: Ljuban (Valko-Venäjä)

text: Ljuban (, ) on Valko-Venäjän Minskin alueen eteläosissa, Salihorskin itäpuolella sijaitseva pieni kaupunki ja Ljubanskin maaseutuvaltaisen hallintopiirin keskus. Vuoden 2009 lokakuussa piirissä asui yhteensä 35 444 ihmistä. Heistä Ljubanin kaupungissa asui 11 256 ja hallintopiiriin kuuluvassa Uretštšan kaupunkimaisessa taajamassa 3 168.


title: Annie-gaala 2011

text: Annie-gaala 2011 oli 38. kertaa järjestetty palkintogaala, jossa Yhdysvaltain ASIFA-Hollywood jakoi Annie-palkinnot vuoden 2010 parhaille animaatioille. Gaala järjestettiin 5. helmikuuta 2011 UCLA Royce Hallissa Los Angelesissa, Kaliforniassa.


title: Annie-gaala 2011

text: Kansainvälinen animaatioelokuvayhdistys julkisti palkintogaalan ehdokkaat 6. joulukuuta 2010.


title: Annie-gaala 2011

text: Pääluokkien ehdokkaat ja voittajat (lihavoituna):


title: CF Pachuca

text: Club de Fútbol Pachuca on vuonna 1901 perustettu meksikolainen jalkapalloseura Pachucasta. Seuran edustusjoukkue pelaa maan pääsarjassa Primera Divisiónissa, jonka se on voittanut viisi kertaa.


title: CF Pachuca

text: Pachuca oli ensimmäinen meksikolaisseura, joka voitti CONMEBOL:n järjestämän turnauksen. Joukkue on pelannut maan pääsarjassa vuodesta 1998 lähtien.


title: CF Pachuca

text: Primera División: (6) Invierno 1999, 2001, Apertura 2003, Clausura 2006, 2007, 2016


title: CF Pachuca

text: CONCACAF Champions League: (5) 2002, 2007, 2008, 2009/2010, 2016/2017


title: CF Pachuca

text: Copa Sudamericana: (1) 2006


title: CF Pachuca

text: Pohjois-Amerikan Superliiga: 2007


title: Middleton

text: Middleton voi tarkoittaa seuraavia:


title: Paini kesäolympialaisissa 1952 – kreikkalais-roomalaisen painin 62 kg

text: Kreikkalais-roomalaisen painin sarjaan 62 kg Helsingin olympiakisoissa 1952 osallistui 17 painijaa, jokaisen edustaessa eri maata. Kilpailusta putosi kun kilpailija sai 5 miinuspistettä täyteen. Miinuksia tuli tappiosta 3. Työvoitosta seurasi -1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin messuhalli I:ssä, Helsingissä 24. -27. heinäkuuta.


text: Libanonin Taha keskeytti kilpailun 3.kierroksen jälkeen.


title: Milne

text: Milne voi tarkoittaa seuraavia:


title: Floresinvaris

text: Floresinvaris ("Corvus florensis") on varisten heimoon kuuluva Indonesian kotoperäinen varpuslintu. Se elää vain Pieniin Sundasaariin kuluvalla Floresilla. Laji on erittäin uhanalainen ja sen kanta on vain 1 000–2 500 yksilöä. Johann Büttikofer kuvaili lajin holotyypin Floresin Maumereltä vuonna 1894.


title: Kaunis Kaarina

text: Kaunis Kaarina on suomalainen elokuva, jonka Ossi Elstelä on ohjannut 1955 viimeisenä ohjauksenaan. Käsikirjoituksen on tehnyt Reino Helismaa yhdellä monista salanimimistään Jukka Roine, arvioiden mukaan siksi, että hänen nimensä oli jo alalla leimautunut.


title: Kaunis Kaarina

text: Elokuva kertoo kievarin isännän kasvattamasta orvosta tytöstä (Anneli Sauli). Kaunottaren ympärillä pyörii kosijoita, niin patruuna kuin sepänsällikin.


title: Kaunis Kaarina

text: Aikalaisarvioissa elokuvan vastaanotto oli lähes yksimielinen tyrmäys, mutta näyttelijöille annettiin kiitosta: Rautavaara on kehittynyt, Sauli on kaunis, Angerkoskea pidettiin elokuvan parhaana näyttelijänä. Myöhemmässä televisioesityksen yhteydessä tehdyssä arviossa elokuvaa pidetään kankeana.


title: Jalkapallon seurajoukkueiden maailmanmestaruuskilpailut 2009

text: Vuoden 2009 seurajoukkueiden maailmanmestaruuskilpailut pelattiin Yhdistyneissä arabiemiirikunnissa 9. – 19. joulukuuta 2009 ja ne olivat järjestykseltään kuudennet. Kilpailujen isännyyttä hakivat myös Australia ja Japani. Portugali oli alkujaan myös mukana kilpailuissa isännyydestä, mutta veti lopulta hakemuksensa pois.


text: Turnauksen loppuottelu pelattiin 19. joulukuuta 2009, jossa kohtasivat Euroopan-mestari Barcelona ja Etelä-Amerikan mestari Estudiantes. Argentiinalaisseura siirtyi ottelussa 1–0-johtoasemaan ja piti sitä halussaan aina viime minuuteilla saakka, kunnes katalonialaisseura tasoitti ottelun Pedron osumalla. Ottelu meni jatkoajalle, jossa Barcelona onnistui toistamiseen ja vei lopulta turnauksen voiton nimiinsä. Barcelonasta tuli samalla myös AC Milanin ja Manchester Unitedin jälkeen kolmas eurooppalaisseura, joka on voittanut seurajoukkueiden maailmanmestaruuden.


text:
Molemmat stadionit sijaitsevat Abu Dhabissa, joka toimii turnauksen ainoana ottelukaupunkina.
Turnauksen arvonta suoritettiin 12. marraskuuta 2009 FIFA:n pääkonttorissa Zürichissa, Sveitsissä.


text: "Kellonajat paikallista-aikaa (UTC+4)."


title: Paini kesäolympialaisissa 1952 – kreikkalais-roomalaisen painin 67 kg

text: Kreikkalais-roomalaisen painin sarjaan 67 kg Helsingin olympiakisoissa 1952 osallistui 19 painijaa, jokaisen edustaessa eri maata. Kilpailusta putosi kun kilpailija sai 5 miinuspistettä täyteen. Miinuksia tuli tappiosta 3. Työvoitosta seurasi -1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin messuhalli I:ssä, Helsingissä 24. -27. heinäkuuta.


text: Turkin Akbulut keskeytti kilpailun 1.kierroksen jälkeen.


title: Tauno Tukevan sota

text: Tauno Tukevan sota on Heidi Köngäksen 2010 ohjaama draamasarja Laila Hirvisaaren romaanisarjan "Lehmusten kaupunki" pohjalta. Sarjan ovat käsikirjoittaneet Laila Hirvisaari ja Eve Hietamies. Sarjan esitti Yle TV1 joulukuussa 2010. Tauno Tukevaa näyttelee Jaakko Saariluoma.


title: Mariaanienvaris

text: Mariaanienvaris ("Corvus kubaryi") on varisten heimoon kuuluva äärimmäisen uhanalainen varpuslintu. Se elää Mariaanien saariston pohjoisosassa Rotan ja Guamin saarilla. Lajin kanta on kooltaan 50–249 yksilöä, joista Guamilla tavattiin vain kaksi yksilöä vuonna 2008. Anton Reichenow kuvaili lajin holotyypin Guamilta vuonna 1885.


title: Molukkienvaris

text: Molukkienvaris ("Corvus validus") on varisten heimoon kuuluva Indonesian kotoperäinen varpuslintu. Se elää Molukkien saariston pohjoisosassa Morotailla, Halmaheralla, Kayoalla, Kasirutalla, Bacanilla ja Obilla. Charles Lucien Bonaparte kuvaili lajin holotyypin Halmaherasta vuonna 1850.


title: Salomoninvaris

text: Salomoninvaris ("Corvus woodfordi") on varisten heimoon kuuluva Salomonsaarten kotoperäinen varpuslintu. Se elää Choiseulin, Santa Isabelin ja Guadalcanalin saarilla. William Robert Ogilvie-Grant kuvaili lajin holotyypin Guadalcanalista vuonna 1887.


title: Ruskopäävaris

text: Ruskopäävaris ("Corvus fuscicapillus") on varisten heimoon kuuluva Indonesian kotoperäinen varpuslintu. Se elää Papuan länsipuolen saarilla ja Arusaarilla. Lajista tunnetaan kaksi alalajia. George Robert Gray kuvaili lajin holotyypin Arulta vuonna 1859.


title: Pikku Caesar

text: Pikku Caesar ("Little Caesar") on Mervyn LeRoyn vuonna 1931 ohjaama gangsterielokuva, ja sen pääosissa ovat Edward G. Robinson, Douglas Fairbanks Jr. ja Glenda Farrell. Käsikirjoituksen tekivät Francis Edward Faragoh, Robert N. Lee, Robert Lord ja Darryl F. Zanuck William R. Burnettin kirjasta "Pikku keisari" (1929). "Pikku Caesar" oli Robinsonin läpimurtoelokuva. Elokuvan on tuottanut Warner Bros. Se kertoo nuoren rikollisen noususta ja tuhosta rikollisjärjestössä.


title: Pikku Caesar

text: Elokuva valittiin vuonna 2000 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Pikku Caesarin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Pikku Caesar

text: Pikkurikollinen Caesar Enrico Bandello, kutsumanimeltään "Rico", (Edward G. Robinson) muuttaa ystävänsä Joe Massaran (Douglas Fairbanks Jr.) kanssa Chicagoon onneaan etsimään. He liittyvät Sam Vettorin (Stanley Fields) jengiin, mutta Joe on enemmän kiinnostunut maineesta ja naisista ja haluaa tanssijaksi. Hän tapaa Olgan (Glenda Farrell) ja ajautuu pois jengistä. Rico taas omaksuu rikollisjärjestön tavat ja etenee siinä nopeasti. Hän ottaa Samin organisaation haltuunsa ja puskee itsensä Chicagon rikollisjärjestöjen huipulle.


title: Pikku Caesar

text: Aikanaan Rico alkaa pelätä, että Joe pettää hänet. Hän varoittaa Joeta, että tämän pitää unohtaa Olga, ja yrittää pakottaa Joen takaisin rikolliselle tielle. Rico uhkaa tappaa sekä Joen että Olgan, muttei lopulta pysty itse surmaamaan ystäväänsä vaan Ricon kätyri haavoittaa tätä. Sen jälkeen Olga ilmiantaa Ricon poliisille.


title: Pikku Caesar

text: Epätoivoissaan ja yksin Rico palaa pohjasakkaan, josta hän alun perin oli lähtenyt. Kun häntä haukutaan sanomalehdissä pelkuriksi, hän tulee esiin kätköstään aseet paukkuen. Hänet ammutaan mainostaulun taakse, ampujana hänen arkkivihollisensa ylikonstaapeli Flaherty (Thomas E. Jackson). Elokuva loppuu laukauksiin mainostauluun Joesta ja Olgasta kuuluisina tanssijoina, kun taas Rico kuolee yksin ja köyhänä. Elokuvan viesti on, että kova työ kannattaa, mutta rikos ei.


title: Papuanvaris

text: Papuanvaris ("Corvus tristis") on varisten heimoon kuuluva varpuslintu. Sen esiintymisalue käsittää Uuden-Guinean, D'Entrecasteaux'nsaaret, Yapenin ja Indonesialle kuuluvat Salawatin ja Batantan. René-Primevère Lesson ja Prosper Garnot kuvailivat lajin holotyypin Uuden-Guinean Dorey Harbourista vuonna 1827.


title: Kalsiumhypokloriitti

text: Kalsiumhypokloriitti (Ca(ClO)) on kalsium- ja hypokloriitti-ionien muodostama epäorgaaninen ioniyhdiste. Ainetta käytetään pääasiassa valkaisuaineena ja vesien desinfiointiin. Aineesta käytetään myös nimeä "kalsiumoksikloridi".


title: Kalsiumhypokloriitti

text: Huoneenlämpötilassa kalsiumhypokloriitti on kiinteää valkoista, jauhemaista ainetta. Se liukenee veteen hyvin. Yhdiste on melko epästabiili ja se hajoaa valon vaikutuksesta tai lämmitettäessä. Lämmitettäessä muodostaa happikaasua, kalsiumkloridia sekä myös hieman kalsiumkloraattia. Kalsiumhypokloriitti on vahva hapetin ja reagoi muun muassa suolahapon kanssa. Vapautuvan kloorikaasun määrää kutsutaan kalsiumhypoloriitin sisältämäksi aktiiviseksi klooriksi. Kalsiumhypokloriitti on hapettavuuden lisäksi syövyttävää, minkä vuoksi se on säilytettävä korrodoitumattomissa astioissa.


title: Kalsiumhypokloriitti

text: Teknislaatuinen kalsiumhypokloriitti valmistetaan perinteisellä tavalla kloorikaasun ja kalsiumhydroksidin välisellä reaktiolla. Näin saatu tuote sisältä epäpuhtautena kalsiumkloridia, mikä ei ole toivottavaa, koska kalsiumkloridi hygroskoopisena aineena vaikeuttaa tuotteen erottamista vaikuttaen kiteiden kasvuun ja niiden kuivaamiseen.


title: Kalsiumhypokloriitti

text: Kalsiumkloridin muodostumista voidaan estää käyttämällä kalsiumhydroksidin tilalla natriumhydroksidia tai käsittelemällä kalsiumhydroksidia hypokloorihapokkeen vesiliuoksella. Perinteisellä tavalla tuotetussa kalsiumhypokloriitissa olevasta kalsiumkloridista päästään eroon myös käsittelemällä tuote väkevällä natriumhypokloriitin vesiliuoksella, joka reagoi kalsiumkloridin kanssa muodostaen kalsiumhypokloriittia.


title: Kalsiumhypokloriitti

text: Kalsiumhypokloriitti on antibakteerinen aine ja sitä käytetään muun muassa uima-altaiden vesien desinfioimiseen. Yhdistettä myydään kiinteänä jauheena tai tabletteina, jotka ennen käyttöä liuotetaan veteen. Kalsiumhypokloriittia voidaan käyttää myös puhdistusaineissa sekä paperin ja muiden kuitujen valkaisemiseen.


title: The Drifters

text: The Drifters on pitkäaikainen yhdysvaltalainen doo-wop/R&B-lauluyhtye, joka koki suurimman suosionsa vuosien 1953 ja 1962 välillä, vaikkakin useat yhtyeen sirpaleista muodostuneet ryhmät esiintyvät edelleen. Yhtye perustettiin Billy Ward & the Dominoes -yhtyeestä tunnetuksi tulleen Clyde McPhatterin taustayhtyeeksi vuonna 1953.


title: Merilordi

text: Merilordi () on Yhdistyneen kuningaskunnan amiraliteetin eli maan laivaston korkeimman hallintoelimen (meriministeriön) jäsen (osastopäällikkö). Meriministeriössä on viisi merilordia ja heidän sotilasarvonsa on amiraali. Arvonimeä "First Sea Lord and Chief of Naval Staff" käytetään ensimmäisestä merilordista, joka vastaa Suomen merivoimien komentajaa. "First Lord of the Admiralty" eli Amiraliteetin ensimmäinen lordi on meriministerin virallinen arvonimi.


title: Jyri Engeström

text: Jyri Aimo Juhani Engeström (s. 1977) on tullut tunnetuksi Jaiku-palvelun toisena perustajana Petteri Koposen ohella. Jaiku myytiin Googlelle 2007, jonka jälkeen Engeström työskenteli kaksi vuotta Googlella Google Buzz -palvelun parissa. Vuonna 2010 Engeström perusti suosittelupalvelu Ditton, joka myytiin Grouponille 2012.


title: Jyri Engeström

text: Nykyään Engeström toimii yrittäjänä ja vetää Alamo Square Labs -yrityshautomoa. Hän on ollut tavalla tai toisella mukana muun muassa seuraavissa yrityksissä: Appsfire, Betrabrand, Mobclix, Superfeedr, Xiha, Pingpin, Sofanatics, Thinglink.


title: Jyri Engeström

text: Hän on myös kehittänyt termin sosiaaliset objektit.


title: Jyri Engeström

text: Engeströmin isä on kasvatustieteilijä Yrjö Engeström. Engeströmin puoliso Caterina Fake on toinen kuvapalvelu Flickrin ja kauppapalvelu Hunchin perustajista. Flickr myytiin Yahoolle ja Hunch eBaylle. Vuonna 2014 Engeström ja Fake perustivat harvinaisten syöpien tutkimusta tukevan säätiön.


title: Essi Avellan

text: Essi Avellan (s. 1975 Raisio) on suomalainen viiniasiantuntija. Samppanjaeksperttinä kansainvälisesti tunnettu Avellan on FINE Champagne Magazinen päätoimittaja, FINE-lehtien ja Glorian Ruoka & Viinin viinitoimittaja ja useiden kotimaisten sanomalehtien viinikolumnisti. Kansainvälisesti Avellan avustaa muun muassa Decanteria, The World of Fine Winea ja TONGia. Hän on Decanter- ja The World of Fine Wine -lehtien samppanjapaneelien jäsen ja samppanjatuomari Decanter World Wine Awards -viinikilpailussa. Avellanilla on oma viinikoulu Helsingissä ja Tampereella. Essi Avellanille on myönnetty Ordre des Coteaux de Champagnen Dame Chevalier -arvonimi.


title: Essi Avellan

text:
Avellanin ensimmäinen kirja "100 parasta viiniostosta 2009–2010" ilmestyi Kustannusosakeyhtiö Tammen kustantamana keväällä 2009. Hänen seuraava kirjansa "Matka Champagneen" ilmestyi syksyllä 2010 (Tammi), ja sen englanninkielinen versio julkaistiin alkuvuodesta 2011. Keväällä 2011 julkaistiin hänen kolmas kirjansa "100 parasta ruokaviiniä 2011–2012" (Tammi). Hänen kaksi ensimmäistä kirjaansa "100 parasta viiniostosta 2009–2010" ja "Matka Champagneen" valittiin vuoden 2010 parhaimpina viinikirjoina edustamaan Suomea kansainvälisessä Gourmand Wine Book Awards -kisassa. Kirjat kilpailevat maailman parhaan tittelistä kategorioissa ’Opas’ ja ’Ranska’. Suomen lisäksi kisassa on mukana 153 muuta maata.
Avellan on valmistunut Turun kauppakorkeakoulusta kauppatieteiden maisteriksi vuonna 1999. Avellan suoritti ensimmäisenä suomalaisena kansainvälisen Master of Wine -tutkinnon vuonna 2006. Tämän viinimaailman arvostetuimman tutkinnon suorittaneita on tällä hetkellä 289 yli 20 eri maassa. Tutkinnon kolmen osion suorittaminen antaa Avellanille oikeuden käyttää Master of Wine -nimikettä ja sen lyhennettä MW. Avellan palkittiin Tim Derouet Memorial Awardilla sekä Lily Bollinger Medalilla Master of Wine -tutkinnon erinomaisesta suorittamisesta.


title: Tukholman pommi-isku 2010

text: Tukholman pommi-isku 2010 oli Ruotsissa 11. joulukuuta 2010 tapahtunut pommi-isku, jossa kuoli iskun toteuttaja ja haavoittui kaksi sivullista. Isku tapahtui vähän jälkeen kello viiden paikallista aikaa. Ruotsin turvallisuuspoliisi Säpon mukaan kyse oli terroristi-iskusta.


title: Tukholman pommi-isku 2010

text:
Säpo ja ruotsalainen uutistoimisto TT saivat kymmenen minuuttia ennen iskua sähköpostiviestejä, joihin oli liitetty arabian- ja ruotsinkielisiä äänitiedostoja.
Noin viisi minuuttia tämän jälkeen, kello 16:49 paikallista aikaa, Olof Palmes gatan ja Drottninggatanin risteyksessä räjähti Audi 80 Avant -auto.
Autossa oli lisäksi nestekaasusäiliöitä, jotka aiheuttivat lisäräjähdyksiä.
Auton räjähdyksessä haavoittui lievästi kaksi henkilöä. Noin viisi minuuttia auton räjähdyksen jälkeen iskun toteuttaja räjäytti itsensä saaden samalla surmansa. Iskun toteuttaja oli varustautunut kuudella putkipommilla, joista kuitenkin vain yksi räjähti onnistuneesti.
Hänellä oli myös mukanaan reppu täynnä nauloja ja mahdollisesti räjähdysainetta.


title: Tukholman pommi-isku 2010

text:
Paikalla oli lauantaina viideltä iltapäivällä tuhansia ihmisiä tekemässä jouluostoksia.
Seuraavana päivänä 12. joulukuuta Säpo vahvisti kyseessä olleen terroristi-isku.


title: Tukholman pommi-isku 2010

text:
Iskun tekijä oli Ruotsissa asunut Taimur Abdulwahab al-Abdaly. Hän oli syntynyt Bagdadissa Irakissa ja muuttanut vanhempiensa mukana Ruotsiin vuonna 1992. Hän opiskeli Britanniassa Bedfordshiren yliopistossa Lutonissa vuodesta 2001 lähtien fysioterapiaa.
Hän oli naimisissa ja hänellä oli kolme- ja yksivuotiaat lapset. Hänen vaimonsa ja lapsensa asuvat Britanniassa. Hänellä oli myös profiili Muslima-deittisivustolla, jossa hän ilmoitti etsivänsä toista vaimoa.


title: Tukholman pommi-isku 2010

text: Tekijä oli kouluttautunut Jemenissä. Lähettämänsä viestin mukaan hän ei mennyt Lähi-itään työhön tai ansaitsemaan rahaa, vaan jihadin vuoksi. Hän asui ilmeisesti Britanniassa vielä kaksi viikkoa ennen itsemurhaiskuaan, mutta hänen autonsa, iskussa räjäytetty Audi oli rekisteröity Tranåsissa Jönköpingissa.


title: Tukholman pommi-isku 2010

text:
Ilmeisesti iskun tekijän internetin jihadistisivulle kirjoittaman testamentin mukaan hän toteutti Irakin al-Qaidan vuonna 2007 Lars Vilksin toiminnan aiheuttaman uhkauksen.
Jemeniläinen Shumukh al-Islam-sivusto julkaisi Abdulwahab al-Abdalyn nimen ja kuvan, ja ilmoitti hänen tehneen "marttyyriysoperaation" Tukholmassa.


title: Serbia ja Montenegro lasten Eurovision laulukilpailussa

text: Serbia ja Montenegro ehti osallistua kerran lasten Eurovision laulukilpailuun ennen maan hajoamista. Tämä tapahtui vuonna 2005, jolloin maata edusti Filip Vučić kappaleella "Ljubav pa fudbal". Hän sijoittui sijalle 13.


title: Indologia

text: Indologia on kulttuurintutkimuksen ala, joka tutkii Intian niemimaan alueen, eli nykyisen Intian, Nepalin, Sri Lankan, Bangladeshin ja Pakistanin kieliä, kirjallisuutta, historiaa ja kulttuuria.


title: Indologia

text: Indologiaan kuuluu muun muassa sanskritinkielisen kirjallisuuden ja hindulaisuuden kuten myös jainismin, buddhalaisuuden, sikhismin ja paalinkielisen kirjallisuuden tutkimus. Dravidologia tutkii Etelä-Intian dravidakieliä. Indologia jaetaan joskus klassiseen ja moderniin osa-alueeseen, joista ensimmäinen tutkii sanskritia ja muinaisia kieliä. Jälkimmäinen tutkii nyky-Intiaa, sen politiikkaa ja sosiologiaa.


title: Bradypus pygmaeus

text: Bradypus pygmaeus on 2000-luvulla löydetty uusi nisäkäslaji. Lajilla ei ole virallista suomenkielistä nimeä, mutta siitä on toisinaan käytetty nimitystä "kääpiökokoinen kolmivarvaslaiskiainen".


title: Bradypus pygmaeus

text: Eläimiä on löydetty 200 yksilöä Karibianmeren saariston Escudo de Veraguas -saarella. Niiden oletetaan olleen siellä eristyksissä 9 000 vuotta. Tämä laiskiainen on hitaampi kuin mantereella elävä laji ja sitä kooltaan puolet pienempi. Se ui paremmin kuin kävelee, ja sen ravintona ovat mangrovepuun lehdet, joiden vähäravinteisuuden vuoksi se jää pienikokoiseksi.


title: Bradypus pygmaeus

text: Kansainvälinen luonnonsuojeluliitto IUCN on luokitellut lajin äärimmäisen uhanalaiseksi.


title: Almberg

text: Almberg on seuraavien suomalaisten sukunimi:


title: Nepenthes palawanensis

text: Nepenthes palawanensis on kannukasvien ("Nepenthes") sukuun kuuluva lihansyöjäkasvi, joka on löydetty vuonna 2010.


title: Nepenthes palawanensis

text: Se on kotoperäinen Filippiinien Palawan-saarella, jossa sitä tavataan 1 100–1 236 metrin korkeudessa. Sen arvellaan olevan läheistä sukua lähistöllä kasvavalle lajille "N. attenboroughii".


title: Jukka-Pekka Puro

text: Jukka-Pekka Puro (s. 1968) on suomalainen tietokirjailija, viestintätutkija ja kolumnisti. Puro väitteli vuonna 1996 Jyväskylän yliopistosta ja on toiminut tutkimus- ja opetustehtävissä Helsingin, Tampereen ja Turun yliopistoissa sekä Turun kauppakorkeakoulussa. Puro työskentelee nykyään Turun yliopiston mediatutkimuksen oppiaineessa.


title: Kletsk

text: Kletsk (, ) on pieni kaupunki ja samanniminen maaseutuvaltainen hallinnollinen piiri Valko-Venäjän Minskin alueen lounaisosissa Baranavitšyn itäpuolella. Vuoden 2009 väestönlaskennan mukaan kaupungissa asui 10 761 ja piirissä yhteensä 32 302 ihmistä.


title: Kletsk

text: Kletsk on vanha aatelisten asuinpaikka. Historiallisissa dokumenteissa Turau-Pinskin herttuakunnan ajalta mainitaan paikkakunnan feodaalilinna jo vuonna 1127.


title: Kletsk

text: Ajanjaksolla 1558–1939 kaupunki linnoituksineen kuului Radvilan (Radziwill) aatelissuvun hallintaan Puola-Liettuan ja vielä Puolan alaisuudessa, pois lukien lyhyt neuvostomiehitys 1917–1919. Radviloiden Njasvižin, Olikan ja Kletskin sukuhaara, joka sai alkunsa Jonas Radvila I:stä 1500-luvun alkupuolella, ja jonka jäsenille hänen poikansa, Liettuan suuriruhtinaskunnan menestyksekkäänä hetmannina toiminut Mikalojus Radvila Musta hankki herttuan (herttuattaren) periytyvän arvonimen, on säilynyt nimenomaan Kletskin sukuhaaran jälkeläisten kautta nykypäivään asti. 1600- ja 1700-luvun sodissa kaupunki poltettiin ja tuhottiin useaan otteeseen. Vanhoissa piirroksissa kuvattu linna ympäristöineen hävisi tällöin suurelta osaltaan.


title: Kletsk

text: Syyskuussa 1939 puna-armeija liitti alueen Valko-Venäjän neuvostotasavaltaan. Toisen maailmansodan aikana saksalaisjoukot miehittivät kaupunkia 27. kesäkuuta 1941 – 2. heinäkuuta 1944.


title: Kletsk

text: Pari kilometriä keskustasta koilliseen on Kletskin rautatieasema. Junanrata liittää kaupungin Baranavitšyyn lännessä sekä Slutskiin ja Asipovitšyyn idässä. Kantatie P12 luo yhteyden Njasvižiin pohjoisessa (17 km) ja kantatiet P103 ja P4 Baranavitšyyn lännessä (noin 30 km). Etelään vievä kantatie P13 kytkee kaupungin Valko-Venäjän eteläosien poikittaisiin kantatie P43:een (16 km) ja valtatie M10:een.


title: Päivä (viikkolehti)

text: Päivä. Viikkolehti suomalaista kulttuuria varten oli Helsingissä vuosina 1907–1911 ilmestynyt aikakauslehti. Lehti yhdisti pääkaupungin vasemmistonuorsuomalaisia ja aktivisteja ajamaan suomalaisen kulttuurin asiaa "ilman hedelmätöntä kansallisuus- ja kielikiihkoa". Venäjänpoliittisissa kannanotoissaan Päivä edusti ehdotonta perustuslaillisuutta. Lehti ilmoitti asettuvansa tieteiden, taiteiden ja "yleensä kaiken henkisen työn" palvelukseen. Lehden päätoimittaja oli Herman Stenberg.


title: Päivä (viikkolehti)

text: Päivän ensimmäinen numero ilmestyi Aleksis Kiven syntymäpäivänä 10. lokakuuta. Numerossa julkaistiin Eino Leinon artikkeli "Aleksis Kivi ja Päivä", jossa hän esitti tunnetun "kulttuurisuomalaisuuden" ohjelmajulistuksensa. Päivä sai kirjoittajikseen tunnettuja nimiä. Leinon lisäksi sen avustajakuntaan kuuluivat mm. Ernst Lampén, Robert Kajanus, L. Onerva, Aarni Kouta, Wilhelm Bolin, Georg Schauman ja Joel Lehtonen.


title: Päivä (viikkolehti)

text: Päivän toimitus ja sen ympärille syntynyt Päivän klubi kokoontuivat Erottajalla sijainneessa Pirtin näyttelyhuoneistossa. Pirtin rakennuksen, joka sittemmin purettiin, oli piirtänyt Eliel Saarinen.


title: Phragmipedium kovachii

text: Phragmipedium kovachii (heterotyyppinen synonyymi "Phragmipedium peruvianum") on vuonna 2001 Koillis-Perusta Amazonin viidakosta löydetty kämmekkälaji, jota pidetään merkittävimpänä kämmekkälöytönä neotrooppisella alueella sataan vuoteen.


title: Phragmipedium kovachii

text: "Phragmipedium kovachii" kasvaa maassa mättäinä. Sen kukkien koko on 11–15 cm, ja kukat ovat punaisia tai purppuranpunaisia.


title: Phragmipedium kovachii

text: Tämä kämmekkä on luokiteltu tohvelikämmeköiden sektioon "Schluckebieria".


title: Luettelo animaatiosarjan Avatar jaksoista

text: "Avatar" on yhdysvaltalainen animaatiosarja, jonka ovat luoneet Michael Dante DiMartino ja Bryan Konietzko.


title: Hiplife

text: Hiplife on ghanalainen musiikkityyli, joka on pääosin hip hopin ja highlifen yhdistelmä. Musiikkityyli on saanut vaikutteita myös dancehallista ja reggaesta. Hiplife-kappaleet lauletaan yleensä ghanalaisilla kielillä, kuten Twillä, Ewellä ja Galla.


title: Hiplife

text: Suosittuja hiplife-artisteja on muun muassa Tic Tac, Vision In Progress (VIP) ja Kwaw Kesse.


title: Svay Rieng

text: Svay Rieng (, IPA: [sʋaːj riəŋ]) tai "Svay Rieng" on yksi Kambodžan 24 maakunnasta. Se sijaitsee maan kaakkoisosassa rajautuen idässä ja etelässä Vietnamiin. Maan pääkaupungista Phnom Penhistä alkava valtatie 1 kulkee maakunnan läpi Bavetin raja-asemalle, Vietnamin rajalle. Maakunnan pinta-ala on 2 966 neliökilometriä, ja sen alueella asui vuoden 2008 väestönlaskennan aikaan 482 785 ihmistä. Svay Rieng jakaantuu kahdeksaan piirikuntaan.


title: Svay Rieng

text: Papukaijannokka () on Svay Riengin maakunnassa oleva alue, joka tuli tunnetuksi Vietnamin sodan aikaan.


title: Filainis

text: Filainis (, ; 200-luvun eaa. alku) oli antiikin kreikkalainen hetaira. Hän oli Okymeneen tytär ja kotoisin Samokselta.


title: Filainis

text: Filainista on usein pidetty hetairantaitoa ja seksiä käsittelevän käsikirjan "Peri afrodision" kirjoittajana. Teos käsittelee aihettaan järjestelmällisesti, mukaan lukien asennot, sukupuolihalua kiihottavat aineet, kosmetiikka sekä abortin aikaansaavat aineet.


title: Filainis

text: Oksyrhynkhoksen papyruksiin kuuluu lyhyitä katkelmia käsikirjasta, mukaan lukien teoksen tai sen tiivistelmän alkusanat (P.Oxy. 2891). Teos alkaa sanoilla:


title: Filainis

text: Tämä alku jäljittelee Herodotoksen "Historiateosta". Tämän jälkeen teos käsittelee muun muassa lähentely-yrityksiä ("peri peirasmon"), viettelyä imartelun avulla (”sano, että hän on jumalan kaltainen ("isotheon")”), sekä suutelemista ("peri filemat[on]").


title: Filainis

text: Teoksen katkelmien löytyminen on osoittanut, että Ovidiuksen leikillisemmän latinaksi kirjoitetun runoelman "Rakastamisen taito" taustalla on teknisempien käsikirjojen perinne. Teos levisi antiikin aikana laajalle, ja se on ainoita naisen kirjoittamia alan teoksia. Hellenistisenä aikana teosta pidettiin aistinautintojen auktoritatiivisena edustajana, ja muun muassa Khrysippos luki sen tässä samaan sarjaan Arkhestratoksen teoksen "Gastronomia" kanssa.


title: Filainis

text: Runoilija Aiskhrion Samoslainen kuitenkin kielsi, että Filainis olisi ollut tämän tunnetun teoksen kirjoittaja; hän piti teoksen kirjoittajana Polykratesta. Erään tiedon mukaan Polykrates olisi laittanut Filainiksen nimen teokseensa hyödyntääkseen tämän mainetta. Nykytutkijat ovatkin ajatelleet naispuolisen nimen toimineen tällaisissa tapauksissa usein miespuolisen kirjoittajan pseudonyyminä.


title: Mark Clarke

text: Mark Clarke (s. 25. heinäkuuta 1950, Liverpool) on englantilainen muusikko, säveltäjä, basisti ja laulaja, joka muutti 70-luvun puolivälissä New Yorkiin.


title: Mark Clarke

text: Nähtyään nuorena miehenä Liverpoolissa Beatles-yhtyeen ja monia muita yhtyeitä Mark Clarke päätti ryhtyä basson soittajaksi. Vuonna 1966 Mark Clarke soitti yhtyeessä The Kegmen, vuonna 1968 yhtyeessä The Locomotive ja myöhemmin vuonna 1968 yhtyeessä St. James Infirmary. Eräässä Liverpool Echo -lehden uutisessa häntä kutsuttiin "Liverpoolin Joe Cockeriksi".


title: Mark Clarke

text: Soiteltuaan noin vuoden ajan paikallisia keikkoja, hän muutti Lontooseen, missä hänet esiteltiin Clem Clempsonille, joka soitti siihen aikaan Colosseum-yhtyeessä. Kesällä 1970 Colosseum-yhtye haki uutta basistia ja koesoiton jälkeen yhtyeen johtaja Jon Hiseman pyysi Mark Clarkea liittymään yhtyeeseen, missä hän soitti elokuusta 1970 marraskuussa 1971 tapahtuneeseen hajoamiseen saakka. Colosseumin jälkeen hän oli Uriah Heepin basistina kaksi kuukautta vuosien 1971 ja 1972 vaihteessa. Hän sävelsi Ken Hensleyn kanssa menestyskappaleen "The Wizard". Uriah Heepin jälkeen vuonna 1972 Clarke perusti Jon Hisemanin kanssa Tempest-yhtyeen. Hän soitti myös Ken Hensleyn kahdella sooloalbumilla.


title: Mark Clarke

text: Tempestin jälkeen Mark Clarke soitti Manfred Mann-yhtyeessä ja perusti vuonna 1975 Natural Gas -yhtyeen Joey Mollandin (Badfinger) ja Jerry Shirleyn (Humble Pie) kanssa. Mark Clarke muutti 70-luvun puolivälissä Yhdysvaltoihin. Vuonna 1977 Clarke liittyi Richie Blackmooren Rainbow-yhtyeeseen. Yhdysvalloissa hän aloitti vuonna 1980 yhteistyön Billy Squierin kanssa. Vuonna 1985 hän liittyi The Monkees-yhtyeeseen ja soitti heidän Reunion-kiertueellaan vuosina 1986-87. Hän oli mukana myös Monkees-jäsen Davy Jonesin soolokeikoilla aina hänen kuolemaansa saakka. Lisäksi hän on levyttänyt ja ollut kiertueilla muun muassa seuraavien artistien kanssa: Ian Hunter, Mountain with Leslie West, Roger Daltrey, British Rock Symphony with Alice Cooper and Peter Frampton.


title: Mark Clarke

text: Vuodesta 1994 lähtien Clarke oli mukana jälleen Colosseum-yhtyeessä, kun yhtye jatkoi toimintaansa 23 vuoden tauon jälkeen aina yhtyeen jäähyväiskeikkaan saakka 28. helmikuuta 2015 Lontoon SBE:ssä.


title: Mark Clarke

text: Vuonna 2010 Clarke julkaisi ensimmäisen sooloalbuminsa, nimeltään "Moving to The Moon".


title: Mark Clarke

text: Vuonna 2017 Mark Clarkesta tuli uuden JCM trion jäsen. Yhtyeen muut jäsenet olivat rumpali Jon Hiseman ja kitaristi Clem Clempson. Yhtye levytti albumin "Heroes" loppuvuonna 2017 ja se julkaistiin huhtikuussa 2018. JCM aloitti Euroopan kiertueensa 7. huhtikuuta 2018, mutta se keskeytyi 22.4.2018 keikan jälkeen Jon Hisemanin sairastuttua.


title: Mark Clarke

text: Colosseum


title: Mark Clarke

text: Uriah Heep


title: Mark Clarke

text: Tempest


title: Mark Clarke

text: Ken Hensley


title: Mark Clarke

text: Ian Hunter


title: Mark Clarke

text: Mountain


title: Mark Clarke

text: Solo albums


title: Mark Clarke

text: JCM


title: GKOS-näppäimistö

text: GKOS-näppäimistö on yhdistelmänäppäimistö, jolla voi korvata qwerty-näppäimistön pienissä laitteissa, joissa suurelle määrälle näppäimiä ei ole riittävästi tilaa. Nimi tulee sanoista Global Keyboard Open Standard ja kirjaimet G, K, O ja S esiintyvät myös itse menetelmässä kahden näppäimen yhdistelminä, joilla muiden nappuloiden merkitys muuttuu kirjaimista toisiin.


title: GKOS-näppäimistö

text: Kuudella näppäimellä saa aikaan 63 eri yhdistelmää, jotka GKOS:issa vastaavat PC-näppäimistön kirjaimia, numeroita ja muita toimintoja. Koska nappulat on jaettu kahteen kolmen ryhmään, on yhtä kättä kohden yhdistelmävaihtoehtoja vain neljä plus kolme yksittäistä painallusta.


title: GKOS-näppäimistö

text: Käytännössä GKOS voi joko muodostua kuudesta fyysisestä näppäimestä laitteen takaosassa tai se voi olla virtuaalinen peukaloilla käytettävä näppäimistö kosketusnäytön molemmilla laidoilla laitteen etupuolella. Kosketusnäytöllä tarvitaan lisäpainikkeita, jotta peukalolla saa painettua kaikki neljä kolmen näppäimen yhdistelmää.